Hvilke internationale organisationer var der i Europa før EU? / EU undervisning\nI tiden efter 1. Verdenskrig vandt tankerne om et forenet Europa for alvor indpas. Målet var et samlet, fredeligt Europa, hvilket skulle gøre indbyrdes krig umulig. En række forskellige internationale organisationer opstod, i tiden før de første skridt til Den Europæiske Union blev taget.\nUmiddelbart efter 1. Verdenskrig forsøgte man ved Versailles-fredsaftalen at organisere landene i det såkaldte Folkeforbund, der skulle sikre en effektiv fredsbevarelse og fremme samarbejdet mellem landene.\nFolkeforbundet var ikke kun for europæiske lande, men kan betragtes som en tidlig parallel til FN. Folkeforbundet byggede på accept af staternes suverænitet, og tanken var, at medlemslandene skulle løse eventuelle konflikter på fredelig vis. Dette kunne ske via mægling og voldgift, ligesom der også var mulighed for økonomiske sanktioner. Folkeforbundet fik dog ikke den ønskede gennemslagskraft og kom aldrig til at omfatte alle de vigtige stormagter. USA blev aldrig medlem, og umiddelbart efter at USSR blev medlem, forlod det da nazistiske Tyskland og herefter Japan Folkeforbundet. Folkeforbundet blev officielt nedlagt i 1946, men havde på dette tidspunkt reelt ikke fungeret i flere år.\nEfter 2. Verdenskrig blev det forsøgt at skabe fredsbevarende rammer inden for De Forenede Nationer (FN), der blev oprettet allerede i 1945. Det blev forbudt at anvende magt i internationale forhold, og Sikkerhedsrådet fik beføjelser til at få dette forbud respekteret.\nEt af de første tiltag til et europæisk økonomisk samarbejde blev organiseret i 1948 inden for rammerne af OEEC (Organisation for European Economic Cooperation – Organisationen for Økonomisk Hjælpearbejde). OEEC var baseret på traditionelt mellemstatsligt samarbejde mellem uafhængige stater. Organisationens hovedopgave var at administrere Marshallhjælpen (den omfattende amerikansk genopbygningsstøtte til det krigshærgede Europa efter 2. Verdenskrig). OEEC blev i 1961 ændret til OECD og kom samtidig til at omfatte ikke-europæiske lande, herunder USA og Japan.\nHaag-kongressen, Europabevægelsen og Europarådet\nParallelt med oprettelsen af OEEC blev der taget andre initiativer til europæisk samarbejde. De forskellige organisationer, som arbejdede for en ny form for samarbejde mellem de vesteuropæiske lande, arrangerede i maj 1948 en kongres i Haag.\nKongressen ønskede primært en ”europæisk forsamling”, et charter for menneskerettigheder og en domstol til at beskytte disse rettigheder. Kongressens formand var den tidligere britiske premierminister Winston Churchill, og blandt kongressens øvrige deltagere var et antal politikere, som senere kom til at spille centrale roller i forbindelse med dannelsen af Det Europæiske Kul- og Stålfællesskab, blandt andet franskmanden Robert Schuman.\nEfter Haag-kongressen videreførte en ny organisation, Europabevægelsen, arbejdet for at nå kongressens mål. Efterfølgende blev Europarådet oprettet i 1949 som et forum for et bredere samarbejde mellem de europæiske lande.\nDer var dog rundt omkring i de vesteuropæiske lande stærke bevægelser, som ønskede at gå videre i organiseringen af det europæiske samarbejde. Efter deres opfattelse var det traditionelle internationale samarbejde ikke tilstrækkeligt til at løse samtidens store økonomiske, sociale og sikkerhedspolitiske problemer i Europa. Dette ønske om at indgå i nye former for internationalt samarbejde resulterede i Schuman-erklæringen af 9. maj 1950 og den efterfølgende dannelse af Det Europæiske Kul- og Stålfællesskab, forløberen for det EU vi kender i dag.\nEU-Oplysningen: Er Europarådet en del af EU?\nEU-Oplysningen: Hvad er Schuman erklæringen?\nEU-Oplysningen: Hvad er forskellen på mellemstatsligt og overstatsligt samarbejde?\nDe Forenede Nationer (FN) (engelsk)


Lions Club Svenstrup kalender 2021\nTekst: Lions Club Svenstrup - Foto: Steen Pedersen\nSå er Kalender 2021 på gaden. Den største aktivitet i Lions Svenstrup er udgivelsen af den årlige kalender med tema fra faunaen, dyre- og fuglelivet i den flotte Svenstrup Ådal. I år har Kalender 2021 overskriften Dyrelivet i lokalområdet, og er opbygget med en utrolig flot billedserie af fugle, insekter og dyr ”fanget” med kameraet i situationer i Ådalen med en baggrund i de forskellige årstider.\nDet er nu 8. gang Lions Svenstrup udgiver denne flotte lokale årskalender, hvor de tidligere temaer har været 2015 Bjergbanestien Cykel & gangstier, 2016 Bjergbanestiens Flora, 2017 Ådalens Fugle, 2018 Ådalens Sværmere, 2019 Ådalens Dyreliv, 2020 Fuglenes Årstider.\nDe tidligere årgange har været bygget op over billedserier med foto taget af fotograf Lene Vandtved, men i år er billederne taget af den lokale fritidsfotograf Steen Pedersen. De smukke billeder med Ådalens idyl har gjort kalenderen til et samleobjekt, som efterhånden har bevirket, at publikum står i kø for at sikre sig et eksemplar. Kalenderen blev sidste år totalt udsolgt (nærmest revet væk).\nDer er i år trykt 750 eksemplarer, som vi håber på igen vil blive godt modtaget. Igen i år vil I også blive mødt af børn fra skoler, som kommer rundt og tilbyder kalenderen. Vi har aftale med Guldbæk Friskole og Lyngbjerggårdskolen i Godthåb, hvor de modtager 20,- kr., for hver kalender de sælger som bidrag til anvendelse i børnenes gruppe-/klasseaktiviteter.\nLigeledes får vi hjælp fra medlemmer af Rideskolen Stald VBF i Godthåb. Tag venligst godt imod de unge mennesker, som kommer rundt med kalenderen.\nEn række sponsorer fra lokalområdet har støttet op omkring udgivelsen ved at tegne annonce i kalenderen. Vi er meget taknemmelig for den store opbakning fra vores sponsorer.


Nej til salg af 260 familieboliger i Mjølnerparken | KPnet\nGhettoloven er en lov for privatisering af almene boliger. Den 2. juni 2022 skal Borgerrepræsentationen i København tage stilling til godkendelse af bortsalg af 260 gode billige familieboliger i Mjølnerparken i København N. Vi bringer her en pressemeddelelse fra afdelingsbestyrelsen i Mjølnerparken\nFoto: Mjølnerparken – Beboere\nSæt salget af boliger i Mjølnerparken på pause!\nPå mødet den 2. juni 2022 skal Borgerrepræsentationen godkende eller forkaste salgsaftalen om dele af Mjølnerparken mellem Bo-Vita og NREP samt Industriens Pension.\nImidlertid forholder det sig således at:\nEn gruppe beboere fra Mjølnerparken lagde i maj 2020 sag an mod Indenrigs- og Boligministeriet om udviklingsplanens gyldighed. Sagen drejer sig om hvorvidt udviklingsplanen diskriminerer beboerne på baggrund af deres etnicitet.\nEn enig Østre Landsrets afgjorde i december måned, at beboerne i Mjølnerparken har en retslig interesse i salget af over halvdelen af Mjølnerparkens lejligheder. Dette betyder, at retssagen mod Indenrigs- og Boligministeriet kan få lov at blive afgjort.\nFN har anbefalet at den danske regering afskaffer eller ændre ”Ghettoloven”. I marts 2022 fik to af FN’s særlige rapportører Østre Landsrets godkendelse til at indtræde i søgsmålet på beboerne i Mjølnerparkens side.\nSalget af de 260 lejligheder i Mjølnerparken betyder, at København mister yderligere 260 billige lejemål, da køberne (NREP og Industriens Pension) har planer om at leje lejlighederne ud til en husleje der mindst er 50% højere end den nuværende.\nDen salgsaftale Borgerrepræsentationen d. 2. juni skal behandle er udformet netop på baggrund af den udviklingsplan, som der er en verserende sag om i Østre Landsret.\nVi vil opfordre Borgerrepræsentationen til ikke at godkende nogen salgsaftale af Mjølnerparkens lejligheder da udviklingsplanen – og dermed et muligt salg – naturligvis skal afvente en afgørelse i retssystemet!\nFormand for afdelingsbestyrelsen Janni Milsted\nFor yderligere information, kontakt venligst: Muhammad Aslam på tlf.: 40 95 39 93.


Om Tire Bouchon, svinekød & bouchons -- Lyon, Bocuse & koteletter\nI bouchonerne i Lyon er svinekød populært. Herhjemme betragtes svinekød — værende det sig ribbensteg, svinemørbrad eller skaftekoteletter — af mange som et andenrangsprodukt.\nHenrik Dahl adopterede og tilpassede Bordieus sociologiske koordinatsystem. På dansk jord går der traditionelt en meget skarpt optrukken linje mellem dem, der foretrækker svinekød, og dem, der primært spiser okse- & lammekød.\nLammekødet er Irma-segmentet, der gerne giver en del penge for gode, solide økologiske råvarer. Den første gruppe, svinekødets tilhængere, er folk, der typisk har en kortere uddannelse, eller folk, der ønsker at bruge færre penge på mad.\nDer er forskel på økonomisik og kulturel kapital, siger Bordieu & Dahl – det er svært at anfægte, men svinekød — det skal man sgu ikke kimse ad. Slet ikke en god skaftekotelet – gerne dobbelt — altså med to ben.\nMan kunne kalde det svinekødets svar på T-bone. Svinekød i alle mulige afskygniger leder tankerne hen på Lyons bouchoner. Man skal have særlig tilladelse til at kalde sin restaurant for en bouchon — I lyon er der pt. 18. Antallet skal holdes op mod byens totale antal restauranter, som andrager 1,000!\nDet franske køkkens spændvidde\nVed siden af sad to håndværkere, som vekslede en kommunal spisebillet til en valgfri bouchon til dagens frokostmåltid. På Lyons bouchoner finder man solid, robust kost. Men der er gode, og der er dårlige bouchoner. I centrum er der en del, der ikke er værd at spise på. Men det kendetegner vel enhver by, der ofte besøges af turister.\nHoldet bag Tire Bouchon\nBag Tire Bouchon — proptrækkeren (som ikonisk og stor hænger foran vinbaren) — står fire prøvne herrer: Corentin Bauer, fra vinfirmat Vinea Nordic. Eric Vincent, som kendes fra restaurant L’Èducation Nationale. Den svenske kok – med the pots and the pans, and the pans and the pots, Jörgen Lloyd. Slutteligt Tim Funder, der tidligere har arbejdet på noma, Mads Refslunds restaurant MR og Krogs Fiskerestaurant.\nSe også: Introduktion til det klassiske franske saucer, del I\nJeg har været forbi to gange. I første omgang en uges tid efter åbningen. Indtrykket var i vinmæssig henseende i første omgang lettere uheldigt. Oxideret, død hvid bourgogne (fra en god årgang, 2002) kom i glasset som det første i smagemenuen. Det er ikke godt på en decideret vinbar!\nForklaringen var kælderproblemer og flytning pga. temperaturproblemer – jeg tror egentlig, at flasken bare havde været åben forlænge. Når det er sagt, så kompenseredes der efterfølgende fint fra sommelierens side med andre – og langt bedre – vine.\nSaint-Jospeh’en tog kegler\nDer kom bl.a. Saint-Joseph 2005 i glasset, og den tog kegler. Der var tale om Les Fermes des Sept Lunes fra den biodynamiske producent Jean Delobre. Domænet udgøres af 5,5 hektar marker med syrah, marsanne & rousanne.\nTidligere blev der produceret flere forskellige cuvéer, men nu kommer al syrah-mosten i en vin — og det har givet en god balance & tyngde. At et glas normalt står i 95,- er så en diskussionsag (en flaske koster 105,- eks. moms uden mængderabat hos vinimportøren, Norma Vin).\nDigression 3 — Mikasa-glassene hos Tire Bouchon\nPrisen for den spontane smagemenu var yderst rimelig. Smageglassene, Open Up-serien fra Mikasa, er dog ikke helt heldige i min bog, selv om de findes på mange in-steder, fx Hotel St. Petri. De er visuelt flotte og er nærmest umulige at smadre (kwarx er udviklet ARC International Research Center), men man kan diskutere om folk er villige til at drikke store vine i 1000-3000 kroner flasken af den slags glas.\nDet er ligesom, at der en indre modsætning mellem at servere vin de terroirs og valget af et glas der er science-fiction-agtigt unbreakable. Men det primære problem glassets kummeform, som ligesom er for fladmast og ikke præsenterer vinen neutralt nok til min smag. Vinglas skal ikke åbne op eller tillægge en vin ekstra karakteristika eller fokusere visse områder (fx primærfrugten), de skal — som gode højttalere — præsentere materialet så neutralt som muligt. Det gør Spiegelau markant bedre, synes jeg.\nOm Tire Bouchons mad\nMin medspiser og jeg begyndte med henholdsvis et glas Crémant de Burgogne og et glas riesling fra Alsace. Crémanten var fremragende: Fin balance & elegant mousse — ikke de kraftige, eksploderende perlende sager, man af og til støder på som dagens glas– desværre blev flasken ikke præsenteret. Det burde man måske gøre. Eller i hvert fald skrive producenten på dagskortet.\nEfter at have været igennem ugegryde-eksperimentet med masser af braisrede retter, var jeg ikke tilbøjelig til at springe på dagens ret fra Tire Bouchon, der var hvidvinsbraiseret kalv med diverse grønt. Vi var ikke specielt sultne, så vi valgte suggestions-tavlens Tartine Bordelaise — lammeterrine med ‘sauce bordelaise’.\nVinvalget blev henholdsvis et glas Vacqueyras (Montirius) og et glas Saint-Joseph (fra Delobre, mere herom senere)– begge fra den solide, solvarme årgang 2005.\nPå den måde var der mulighed for at foretage en lille sammenlignende smagning af nordlig og sydlig rhône i en god årgang. Ventetiden og kokkens bevægelser i køkkenet, som ikke er pivåbent og synligt, men heller ikke helt gemt væk, varslede solidt grundarbejde.\nLammeterrinen på sprødt brød (importeret fra brød-guruen Poîlaine i Paris) blev serveret visuelt flot. Sprødt brød, grillet perfekt, med lammeterrine i den ene ende, svampekompot på kantarel i den anden. Klatter af kraftigt reduceret rødvin (og skalotteløg) oven på og slutteligt sprøde salatblade, estragon og citronskal i fin-fin julienne.\nGod olie omkring og to små dråber reduceret balsamico (måske kogt med kødglace). En meget fin servering — visuelt såvel som smagsmæssigt. Prisen på 85 kroner er ovenud rimelig. Smagskoncentrationen i såvel brød, kød som sauce & salater er meget stor.\nVi blev spurgt, om vi var mere sultne og blev anbefalet en omgang rillettes. Vi var mere til ost — og spurgte, om de havde sød vin på glas — noget der ikke fremgik af bouchonens tavler. Der blev dog hurtigt fundet en sød vin fra Languedoc med begrænset ædelråd frem, vinen som stod sig godt til de fleste af ostene.\nSommelieren spurgte interesseret til vores præferencer for hvid, sød vin med ædelråd. Hun var selv glad for Maury & Banyuls — og det forstås. I Lyon, bouchonernes hovedstad, husker jeg at have bestilt sauternes til ost (på Les Adrets) — til stor undren for tjeneren.\nHerhjemme drak de fleste tidligere rødvin til ost, men det er sjældent et heldigt match. Vi sluttede af med en rigtig solid kop dobbelt-espresso.\nAlt i alt en rigtig god oplevelse — vinmæssigt såvel som madmæssigt. Glassene trækker dog ned.


baubrit.minstyrke.com For Sundhed Træningsprogram og kostplan\nKostplan og træningsprogram til muskelopbygning. Online kost- og træningsforløb til dig. Nysgerrig på at vide mere? Hent vores e-bog her og lær mere om hvordan. Træningsprogram kost- og træningsforløb til dig med kostplan på vægttab og en sund livsstil. Alle samtaler foregår telefonisk. Denne guide er en ”how to” til dig der gerne vil i gang med at være mere seriøs og struktureret omkring din kost og træning, og blive større og stærkere. Interesseret i vægttab? Så klik ind her og læs vores store guide til vægttab! Omhandler alt fra træningsprogrammer til kostplan!.\nTRÆNINGSPROGRAM OG KOSTPLAN Fatburner Special: Er du klar til dit livs forvandling?\nKostplan og træningsprogram til kvinder Træningsprogram og kostplan Træningen under Fatburner Special\nAlle kan tabe sig. I min verden, dvs. Men det kan være en lang, hård vej og pokkers svært at holde motivationen træningsprogram. Nogle har sværere ved det end andre, hvis de kostplan. Tænk på en sibirisk arbejdslejr — det er groft sagt, men der findes altså ingen tykke mennesker. Ønsker du at tabe dig? Her får du komplet skræddersyet vægttabsprogram med kostplan og træningsprogram inkl. personlig support. Start dit vægttab nu!/5(5). Henrik Duer er træningsfysiolog og træner/vært på TV3-programmet "Ekstremt fed - et år til at redde livet". Køb hans effektive kost- og træningsplaner her. Nyhed: Køb din kostplan rente- og gebyrfrit med ViaBill. Kostplan kcal Morgenmad (3 forslag). 30g havregryn med mælk, en lille håndfuld nødder (evt. et drys Bodylab zero); g skyr, en håndfuld nødder og lidt bær; 2 hele Æg, 2 æggehvider, 10 g feta eller lille håndfuld nødder. evt. lidt spinat og salt. danmission Herunder finder du kosttilskudspakker, vi har sammensat for at sikre de mest optimale betingelser for muskelopbygning sammen med dit træningsprogram og kostplan. Brugen af kosttilskud er ikke absolut nødvendig, men både af praktiske og ernæringsmæssige årsager kan det være en fordel at lade nogle indgå. At lave en kostplan til vægttab kan virke uoverskueligt. Det behøver det dog ikke at være. Vi har lavet en gratis kostplan til vægttab som du kan benytte. Programmet er nemt at anvende og tusindvis af fødevarer er allerede indtastet i programmets fødevaredatabase, hvilket betyder at du blot skal indtaste den mængde du spiser af en given fødevare, så . Vil du have en online træningsforløb der virker? Vil du gerne tabe dig, tage på i muskelmasse eller få en sundere kostplan bedre livsstil? Træningsprogram er dette online træningsforløb lige noget for dig! Alt bliver skræddersyet til dig, og intet er overladt til tilfældighederne.\nGratis fragt 0 0 0 T 0 0 M 0 0 S tilbage. Af Nikolaj Bach, BSc. Ønsker et træningsprogram, kostplan eller online træningsforløb der er skræddersyet? Vil du opnå resultater med din træning, uanset om det er et vægttab. Træningsprogram og Kostplan i ét. Ultimativ guide til Drømmekroppen!. Ved den indledende samtale tager vi udgangspunkt i dig og din hverdag, hvorefter du vil modtage din skræddersyede kostplan og dit træningsprogram på mail. Gratis fragt kostplan 0 0 T 0 0 M 0 0 Træningsprogram tilbage. Skrevet af Nikolaj BachBSc. Den artikel var primært rettet mod mænd, der ville opnå optimal muskelvækst. Skrevet af Nikolaj Bach, BSc. Scient. Med. og personlig træner. Forleden skrev jeg artiklen ”Kostplan og træningsprogram til muskelopbygning”. Den artikel var. Ønsker et træningsprogram, kostplan eller online træningsforløb der er skræddersyet? Vil du opnå resultater med din træning, uanset om det er et vægttab.\nTræningsprogram og Kostplan i ét. Ultimativ guide til Drømmekroppen!. Ved den indledende samtale tager vi udgangspunkt i dig og din hverdag, hvorefter du vil modtage din skræddersyede kostplan og dit træningsprogram på mail. okt Følg vores skræddersyede program med kostplan og træningsprogram og du er garanteret at tabe mindst 1 kilo rent fedt - hver uge!. Personlig træning hos mig sker på en meget nærværende og omsorgsfuld måde. Jeg kan også lave træningsprogrammer og kostplaner til dig efter behov. Kostplan og madplan | Læs alt om kost- og madplaner i den ultimative guide på området. Find den plan, som passer bedst til dig, og det du gerne vil opnå! Få en kostplan eller træningsplan designet % til dig og dine mål. Plantebaserede kostplaner og effektive træningsplaner der giver dig flad mave og.\nFå et online kost- og træningsprogram træningsprogram og kostplan Hjælp til vægttab - med individuelt tilpasset vægttabsprogram. Programmet sætter fokus på dig, din kost, din træning, din sundhed og indeholder både komplet personlig kostplan og træningsprogram, tilpasset til dig! Download og print gratis kostplaner samt træningsplaner og opskrifter herunder lavet af vore kostvejledere klik på nedenstående tekster: kcal Kostplan Trænings Plan hjemme Vores kostplan er sund og gratis Der er forskellige veje til en Læs mere ›.\nMit problem er bare, at jeg ikke kan finde et træningsprogram, der passer til mig og en kostplan jeg kan følge. Jeg har et medlemsskab i. aug Find det hele her, samt to gratis kostplaner ⇒ Kostplan kcal du enten justere op eller ned – både i forhold til træning og kalorieindtag. Din internetbrowser er desværre uddateret. Denne side understøtter beklageligvis ikke forældede browserversioner. Alt sammen skruet sammen til at du kan tabe dig hurtigt, og få mest muligt ud af dine anstrengelser.\nDerfor tænker jeg også at i vil synes godt om et mere nedskrevet og detalieret kostplan, som i kan tage udgangspunkt fra. Så kan i netop danne jer et overblik over hvordan en dag kunne se ud, i forhold til de forskellige kalorieindtag…. Omega31 stk. Det er meget forskelligt, alt træningsprogram om du er pige, dreng, højde, hvilken vægt og aktivitetsniveau. Du kan ikke nødvendigvis sammenligne dit kalorieregnskab med din venindes, da vi alle er forskellige heldigvis! Online Træningsforløb\nkostplaner Hvis du har læst de tidligere sider på baubrit.minstyrke.com, vil du kende den teoretiske baggrund for hvordan kostplaner skal opbygges og du kan nu selv.\nTræningsprogram og kostplan er det muligt at gøre penis længere\nKostplan og træningsprogram til muskelopbygning træningsprogram og kostplan\nUdregn dit energibehov — ligevægtsindtag Læs mere: Er høj, vejer 68 og er Vil du bygge muskler?\nKomplet træningsprogram til vægttab, vælg selv om du vil træne hjemme eller i center. En stofskiftetest afgør hvilken forbrændingstype du er, så kostplanen kan tilpasses til dig. Du tilpasser selv vægttabsprogrammet efter dine behov. Er der fødevarer du ikke tåler eller ikke kan lide kan du også tilføje det. Ud fra disse og mange flere oplysninger, sammensættes vægttabsprogrammet specifikt til dig. big stick penis forstørrelse Gratis fragt 0 0 0 T 0 0 M 0 0 S tilbage.\nHvor meget man skal træne er ofte et spørgsmål om temperament.\nkostplaner Hvis du har læst de tidligere sider på baubrit.minstyrke.com, vil du kende den teoretiske baggrund for hvordan kostplaner skal opbygges og du kan nu selv. Mit problem er bare, at jeg ikke kan finde et træningsprogram, der passer til mig og en kostplan jeg kan følge. Jeg har et medlemsskab i.\nGælder det at ligge i kalorieoveeskud kun, hvis man skal bygge en stor muskuløs krop? Dels fordi at kvinder ofte har lidt andre målsætninger med træningen end mænd.\nSkal man presse sig selv til træning\nTræningsprogram og kostplan Progressionen fungerer således, at hvis man får alle sine reps indenfor den øvre ende af intervallet, så øger man vægten med 2,5 kg evt. Derfor giver det bedst mening at vælge øvelser, der involverer så meget muskelmasse som muligt. Men alligevel tager jeg på? Gratis kostplaner\nHer finder du vores kostplaner - med individuelt tilpasset vægttabsprogram\nKostplan kcal Morgenmad (3 forslag). 30g havregryn med mælk, en lille håndfuld nødder (evt. et drys Bodylab zero); g skyr, en håndfuld nødder og lidt bær; 2 hele Æg, 2 æggehvider, 10 g feta eller lille håndfuld nødder. evt. lidt spinat og salt. Herunder finder du kosttilskudspakker, vi har sammensat for at sikre de mest optimale betingelser for muskelopbygning sammen med dit træningsprogram og kostplan. Brugen af kosttilskud er ikke absolut nødvendig, men både af praktiske og ernæringsmæssige årsager kan det være en fordel at lade nogle indgå. Hvis du har læst de tidligere sider på kom-i-form. Det kan være svært i starten, men når du først er gået i gang tager det ikke særlig lang tid før det bare kører derudaf.\nFølge: Ombetrækning af møbler roskilde » »\nTidligere: « « Top drengenavne\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Træningsprogram og kostplan baubrit.minstyrke.com


Camilla kysser grønt | Scleroseforeningen\nCamilla kysser grønt\nCamilla Madsens er hovedperson i en video med ”Kys sclerose farvel”-kampagnens grønne læber.\nDe grønne læber, der er at finde over hele landet i forårskampagnen ”Kys sclerose farvel”, skal skabe opmærksomhed og samle penge ind til forskning i sclerose.\n”Mine ben fungerer ikke, jeg har kramper i benene og gradvist svækkende muskelstyrke i højre hånd. I de sidste to et halvt år har jeg brugt en kørestol permanent,” fortæller Camilla Madsen, der er hovedperson i en af kampagnens videoer.\nCamilla er sportsentusiast, men sclerosen har ændret hendes sportsgrene. I stedet for at være skiinstruktør, spille tennis og volleyball, dyrkede hun svømning og roning og nu håndcykling.\n”Jeg elsker stadig sport, selvom det er hårdt at skulle undvære nogle sportsgrene. Min sygdom bliver kun værre, og der er ingen medicin til mig. Derfor bliver jeg ekstrem i de sportsgrene, jeg kan dyrke. Jeg lever i nuet, for pludselig er det måske min sidste tur i håndcyklen eller i svømmehallen,” fortæller hun.\nSclerosen har også ændret Camillas syn på sig selv som single kvinde. Hun forklarer:\n”Jeg ser ikke længere den kvinde, jeg gerne vil være. Jeg ved ikke altid, hvordan jeg skal gribe det an, og jeg er bange for, om folk trækker sig, fordi jeg har sclerose.”\nPositive tanker og frygt for fremtiden\nSygdommen, der har taget Camillas gangfunktion, har givet hende noget andet:\n”Selvom sygdommen er skrækkelig, har den givet mig noget godt. Den har ændret min tankegang til noget bedre. Jeg er blevet mere tålmodig og bedre til at acceptere at folk, herunder også jeg selv, ikke er perfekte.”\nCamilla er uddannet human fysiolog og ansat hos Arbejdstilsynet. Hun elsker sit arbejde og den faste hverdag. Dog prøver hun at undgå at tænke på fremtiden.\n”Jeg frygter fremtiden. Jeg frygter tanken om, hvad jeg skal give afkald på næste gang.”


Udvikler vi selvstændige beslutningstagere? | Assistenttræner\nForside » analyse • Diskussion » Udvikler vi selvstændige beslutningstagere?\nUdvikler vi selvstændige beslutningstagere?\nJeg læste den anden dag en artikel fra USA om børnefodbold og det at udvikle selvstændige beslutningstagere.\nArtiklen handler i korte træk om at vi som trænere eller forældre skal passe på med at træffe beslutningerne for børnene på fodboldbanen. Med ”at træffe beslutningerne” menes det at ”instruere” spillerne i hvor bolden skal spilles hen eller hvad spilleren skal gøre.\nFor som artiklen korrekt pointere:\nVil du som forældre nogen sinde fortælle hvor dit barn skal gemme sig i ”gemmeleg”?\nVil du som forældre nogen sinde råbe til din søn eller datter hvor bolden skal kastes hen i stikbold?\nEller vil du nogen sinde instruere dine børn og deres kammerater i hvem de skal spille bolden til hvis de spiller fodbold i skolegården?\nSvaret bør for de fleste være et rungende nej, da vi selvfølgelig ikke instruerer og guider børn i deres leg.\nHvorfor ser vi så en tendens til det i fodbold? Er det fordi det er ”instrueret leg” i og med at der er en træner der sætter ”legen” op?\nSelvfølgelig mener alle forældre og trænere det på den bedste måde når de prøver at guide deres spillere, men udfordringen kan opstå da børn inden puberteten i høj grad søger ”accept” hos forældre, og derved i højere grad vil gøre som forældre siger i stedet for selv at træffe beslutningerne.\nVi har som forældre måske en tendens til at give børnene et svar de skal huske, i stedet for et problem de skal løse, og derved fjerner vi en del af deres evne til selv at træffe beslutninger og lære af de successer eller fejl der følger med når man træffer en beslutning.\nEt godt råd jeg fandt i artiklen er: Instruer kun når bolden ikke er i spil.\nDerved får spillerne lov til selv at træffe beslutninger i selve spillet, mens vi kan give dem nogle gode råd til hvordan de MÅSKE KAN (ikke SKAL) løse de situationer de kommer i på fodboldbanen.\nDer er sikkert rigtig mange trænere derude med langt mere erfaring inden for dette område.\nHvad er jeres holdning? Hvordan balancerer I mellem at gøre spillerne bedre uden samtidig at ”styre dem”?\nTags: beslutningstagning, børnetræning, forældretræner, træning af børn


Hvorfor Læger Presiderer Antidepressiva Til Andre Betingelser Mænds Helbred 🚑 Fitness-N-Health.com\nVigtigsteSygdomme: Hvorfor er læger, der forbereder antidepressiva til mennesker, der ikke engang er deprimeret?\nDu kan gå ud af din lægekontor med et antidepressivt middel, selvom dit humør ikke er et problem: Næsten halvdelen af alle antidepressive receptioner uddeles hvert år til behandling af andre tilstande end depression, finder en ny undersøgelse i JAMA.\nI undersøgelsen kiggede forskerne på elektroniske lægejournaler på 10 år - i alt 100.000 recepter skrevet af 160 læger for 20.000 mennesker - og fandt ud af, at antidepressiva stoffer også bliver udslettet for problemer som angst, søvnløshed, smerte, bulimi og opmærksomhedsforstyrrelser (ADD).\nRelaterede: Hvad det betyder at tage et lægemiddel off-label\nMens denne undersøgelse fokuserede på recepter foretaget i Quebec, påpeger forskerne, at antidepressiv brug er steget i USA i løbet af de sidste par årtier.\nFaktisk er det ifølge centrene for sygdomsbekæmpelse og forebyggelse steget med en kæmpe 400 procent mellem 1988 og 2008, det sidste års data er tilgængeligt.\nSå er antidepressiva, som hjælper med at afbalancere kemikalierne serotonin og dopamin i din hjerne, en form for helbredelse-alt stof?\n"I min praksis og erfaring har vi fundet ud af, at antidepressiva hjælper med mange forhold, herunder irritabel tarmsyndrom, bulimi og endda angst," siger Niket Sonpal, M.D., assistent klinisk professor ved Touro College of Medicine i New York City.\nOg den udbredt anvendelse af antidepressiva til en række problemer giver mening på nogle måder, siger Dr. Sonpal.\n"[Sind-kropsforbindelsen er] så meget stærkere, end vi skønner og ærligt selv forstår," siger han. "Der er samspil mellem vores hjerne, humør og disposition med resten af vores krop."\nSerotonin og dopamin findes også i din tarm.\nRelaterede: Hvordan skrive om min angst og depression har hjulpet mig med at klare\nStadig, mens nogle antidepressiva er FDA-godkendt til generaliseret angstlidelse, er JAMA studere forfattere påpege, at der ikke er nogen hård videnskab, der viser, at antidepressiva arbejder for at behandle andre tilstande.\nLige nu er alt andet anekdotisk bevis. Mere forskning skal gøres på andre betingelser for at vide, om de kan hjælpe.\nSuspense: Beyond Reason.


Kampagne skal tiltrække borgere og virksomheder - Holbaekonline.dk\nKampagne skal tiltrække borgere og virksomheder\n9. oktober 2012 Rolf Larsen Nyheder\t3 kommentarer\nReklamer på bagenden af de københavnske busser skal skabe interesse for Holbæk. PR Foto.\nEn større kampagne i efteråret, skal under sloganet “Velkommen blandt venner” skaffe borgere og virksomheder til Holbæk Kommune.\nKampagnen, der blev skudt igang 1. oktober, er renset for for mere traditionelle og fastlåste erhvervssymboler som fabriksbygninger og mænd i ens jakkesæt og har de bløde og menneskelige værdier i fokus.\nHolbæks borgmester Søren Kjærsgaard ser frem til effekten af kampagnen:\n-Det er meget vigtigt, at vi får både virksomheder og private til at flytte hertil. Kun på den måde kan vi sikre de indtægter, der skal til, for at vi kan skabe endnu mere udvikling.\nFirmaet Bright Beetle står bag en kampagnefilm og desuden bliver budskaberne bragt i DSB-bladet ‘ud & se’, flere udgivelser fra Berlingske Media, bag på 25 busser og via ti store billboards i gadebilledet i det centrale København. Dertil kommer direct mail sendt til 100 udvalgte virksomheder i hovedstaden.\nFire lokale ejendomsmæglere indrykker fællesannoncer i tre store dagblade med både grafik og budskaber fra kampagnen.\nI slutningen af august bragte DR2 en meget set udsendelse fra Orø og til december vil hele Danmark igen have fokus på Holbæk-området, når DR1 sender sin julekalender, som har Brorfelde Observatorium som ramme.\n– På baggrund af den megen fokus på Holbæk-området i efteråret er det vores vurdering, at private virksomheder med fordel kan lægge en markedsføringsmæssig indsats i slipstrømmen på den store eksponering; altså i januar, februar og marts, opfordrer erhvervsdirektør Kenny Jensby og forklarer, at lokalområdet igen vil få fokus i Pinsen 2013, når Holbæk er vært ved den store træskibsfestival.\nI forbindelse med kampagnen er der oprettet et særligt telefonnummer 61 27 40 68, som interesserede virksomheder og potentielle tilflyttere kan henvende sig på.\nHolbæk i en nøddeskal!!\nDen ene bus kører med reklamer for at lokke folk til Holbæk!\nDen anden bus skal nedlægges! Spares væk!!!Mon det lokker folk til byen????\n15. juli 2014 at 15:37\nDenne kampagne blev vist nok af kommunikationsforum http://www.kommunikationsforum.dk/(forum for folk som arbejder professionelt med kommunikation) udvalgt som årets dårligst branding-kampagne: – Der indgik et stort billboard med teksten: “Min kone går hele tiden rundt og smiler” (fordi de flytter til Holbæk)…http://www.kommunikationsforum.dk/artikler/aarets-kommunikatoerer-2012\n15. juli 2014 at 15:44\n“Flyt til Holbæk og din kone smiler”-kampagnen.


Masser af online virksomheder tilbyder heldigvis flere metoder til levering. En der er meget populær er på nuværende tidspunkt pakkeshops, så du nemt selv kan hente de nyindkøbte varer lige præcis når det passer ind i din kalender. Muligheden er altså yderst fremkommelig, samt mange gange ligeledes den prisbilligste slags levering ved køb af .\nDu burde tillige beslutte dig for at få leveret hjem til dig selv eller til adressen hvor du arbejder. Fragttypen bliver en gang i mellem en smule mere bekostelig, men tillige super nem. Den mest betalelige leveringsmulighed er unægtelig at hente ordren selv, som jo stiller krav om at du opholder dig tæt på online forretningens hjemsted.\nFragtperioden på kan vise sig at være ret afgørende ifald man har brug for varen inden for få dage, og i det øjemed er det fuldt ud meningsfuldt at du kigger nærmere på den forventede leveringsdato for det aktuelle produkt.\nDe fleste internet handler yder levering efter en enkelt hverdag på masser af varenumre, eksempelvis , som imidlertid forudsætter at bestillingen fuldbyrdes før et fastsat tidspunkt, så de højst sandsynligt kan nå at få de nye varer hen til fragtfirmaet inden pakkemedarbejderne har fri.\nEnkelte internet webshops præsterer portofri levering, men for det meste kun ifald du bestiller for en bestemt pris. Desuden skal du gribe den mest betalelige leveringsmanér, som oftest – uden hensyn til om man er tæt på Helsingør, Varde eller Bjerringbro – vil være at få dem til at bringe dine varer til et udleveringssted.\nDet er jo efterhånden ekstremt smertefrit for alle at lave prissammenligning i blandt forskellige online webshops, og på grund af dette har en lang række firmaer på nettet set sig nødsaget til at nedsætte prisniveauet på mange af deres produkter – til drenge og piger, men ligeledes til damer og herrer – kolossalt, og endda nogle gange frembyde levering uden gebyr.\nMen det kan imidlertid blive rentabelt at prøve visse online outlets efter tilbud på forud for at du gennemfører din bestilling, sådan at du ikke er i tvivl om at opnå den bedste pris.\nDu skal imidlertid være omhyggelig med, at såfremt en webbutik udlover et produkt til salg for en pris der anses for ubegribelig tiltalende, så kunne det tit være en indikator for en falsk webshop. Bestillinger med betalingskort er i hvert fald en del af et regelsæt, der garanterer dig imod uoprigtige internet virksomheder.\nGenerelt tilråder vi køb med gængse betalingskort eller mobilbetaling. Som en alternativ mulighed kan du overveje et tilbud fra eksempelvis ViaBill, for så vidt du har til hensigt at klare beløbet over tid.\nForinden nogen bestiller hos en forhandler på nettet kunne man på en vis måde skimme e-butikkens handelsvilkår, men det er normalt et omfattende arbejde.\nEn anden valgmulighed kan derfor være at se hvorvidt online webshoppen er e-mærket medlem, som kan være en tryghed om at internet firmaet accepterer dansk lovgivning, udover at hjemmesiden tit evalueres af eksperter der behersker reglerne. Dette er en god lejlighed til at blive assisteret, for så vidt du udsættes for udfordringer med din handel.\nDerudover kan det være til hjælp at kunden er omhyggelig omkring de primære vilkår der kan have indvirkning på ordren, eksempelvis den bytteret internet forhandleren garanterer. Derfor er det tillige essesentielt, at man stadig sikrer sin e-mail kvittering, således man til enhver tid vil kunne eftervise ordren af , uanset om man leder efter en vare til en kvinde eller mand.\nTrustpilot tilbyder temmelig habile løsninger til at læse adskillige eksisterende kunders iagttagelser og på grund af dette stiller vi forslag om, at du iagttager webshoppens anmeldelser af før du færdiggør din shopping.\nFacebook resulterer i lige så vel altid sikre chancer for at få kendskab til internet butikkens kundetilfredshed. Desuden ses endda online butikker som giver kunderne mulighed for at nedfælde en bedømmelse af virksomhedens service, hvilket ligeledes kan bruges til at tage stilling til kundetilfredsheden.\nHjemmesiden er finansieret af annoncer. Vi har tætte samarbejder med en gruppe internet virksomheder hvor vi præsenterer firmaernes produkter, og opnår kommission ifald en af vores besøgende udfører en bestilling.\nInformationer omkring tilbud og netbutikker vedligeholdes hele tiden, men vi kan ikke stilles ansvarlig for modifikationer der kan være iværksat siden vi nyligst opdaterede vores informationer.


MiljøvenligPakning.dk sætter fokus på miljøet\n06/05-16 - Pressemeddelelse\nVi bruger store dele af jordens ressourcer for at få opfyldt vores behov. Men jordens ressourcer er ikke uudtømmelige og derfor skal vi til at tænke på miljøet og den måde vi bruger ressourcerne på. Et af de steder der bruger en masse ressourcer er ved produktion af emballage. Derfor er en række virksomheder gået sammen for at sætte fokus på vores emballage-forbrug og prøve at nedbringe det.\nDer er i dag et overforbrug af klodens ressourcer og dette kan komme til at have alvorlige konsekvenser i fremtiden, hvis vi ikke begynder at bruge ressourcerne med omtanke og begynder at passe bedre på dem.\nEmballage fylder meget i vores forbrug af ressourcer, som vand og træer. Som verden ser ud i dag bruger vi alt for mange af naturens ressourcer. Allerede på de første 8 måneder af året har vi brugt de ressourcer " der er til rådighed" for hele året. I 2015 var det helt præcis den 13 august, der var dagen hvor vi havde brugt alle ressourcerne for året.\nDerfor er en række virksomheder gået sammen for at sætte fokus på den indflydelse emballering af varer har på vores miljø. Håbet er at en masse virksomheder vil få øjnene op for "problemet" og begynde at tænke mere over virksomhedens eget forbrug af emballage.\nHelt konkret har miljøvenligpakning.dk lavet en udregning der viser hvor mange af jordens ressourcer det danske emballage.forbrug svarer til - og det er en del. Om året svarer de til 38 fodboldbaner fyldt med træer, 477 skraldebiler fyldt med skrald, 100.000.000 liter vand og 5304 danskeres årlige strømforbrug.\nHåbet er at flere virksomheder vil være med og stå sammen om at skabe fokus på "problemet", samt om at gøre noget ved dét. Dette kan de enkelte virksomheder gøre på flere måder - der er udarbejder nogle retningslinjer der kan følges, disse kan ses på miljøvenligpakning.dk.\nAllerede nu er der en lang række deltagende virksomheder som er en del af Miljøvenlig pakning og som arbejder på at bruge mindre af jordens ressourcer når der pakke ud til deres kunder. Vil du læse mere om konceptet - og måske selv være en del af det kan du læse mere på hjemmesiden. Det er helt gratis.\nModtag nyheder fra MiljøvenligPakning.dk på mail


Montforts afhandling om den ægte Mariafromhed\nLoius-Marie Grignion de Montfort\nAFHANDLINGEN OM DEN ÆGTE MARIA-FROMHED\nredigeret og bearbejdet til dansk af Stephen Holm\nSankt Montforts forlag, Slagelse 1997\n"Kærligheden til den guddommelige Visdom" er titlen på Montforts vigtigste skrift. Her sammenfattes, hvad man kunne kalde for montfortansk spiritualitet. Skriftet er blevet til i Montforts første tid som præst (1703), da han et halvt års tid var i Paris uden fast opgave og er nok tænkt som foredrag for præstestuderende. Det er inddelt i tre hovedafsnit: 1. Visdommen i det gamle testamente (før inkarnationen), 2. Visdommen i det ny testamente (efter inkarnationen), 3. Midlerne til at "opnå" Visdommen.\nNår Montfort stod på prædikestolen i de mange kirker, han gæstede under sine utallige missioner eller ud på natten sad ved skrivebordet, var han kun optaget af dette ene: at lære de mange mennesker, som med interesse deltog i hans missioner, men som tilsyneladende havde glemt alt om deres katolske tro og trospraksis: at de ved deres dåb var blevet podet ind i Kristus, at de havde indviet sig til at leve, dø og opstå med Kristus, - indviet sig til livs-, døds- og opstandelsesfællesskab med ham. At det for den kristne således gælder om, livet igennem mere og mere at lade sig ligedanne med Kristus, sådan at man med Paulus kan sige: "Det er ikke længere mig, der lever, men Kristus, der lever i mig!" (Gal. 2,20a). Dét, som Paulus kalder: "At iføre sig Kristus" (Rom.13,14a, Gal. 3,27), kalder Montfort "at opnå Visdommen". Montfort nævner i slutningen af sit skrift fire farbare veje, fire "midler", som er at anvende, hvis man "vil opnå visdommen", altså: lade sig ligedanne med Kristus. Den sidste og vigtigste vej, han anviser, er en rét relation til jomfru Maria.\nHvad Montfort mener med rét relation til jomfru Maria, har han klarlagt i sit mest kendte skrift, som i virkeligheden 'bare' er en udvidelse af, - eller en forklaring til den første afhandlings afsluttende afsnit. Han har skrevet denne forklaring i huset St. Eloi i La Rochelle så sent som i 1712, - udfra de praktiske erfaringer, han som åndelig vejleder havde gjort gennem sine mange missioner.\nEfter hans død i 1716 interesserede ingen sig synderligt for den. Under den franske revolution begravede Montforts efterfølgere, - montfortanerne i St.-Laurent-sur-Sevre, - af sikkerhedshensyn de originalskrifter, som de havde bevaret fra Montforts hånd. Efter revolutionen blev bogkassen gravet op og henstillet på loftet i montfortanernes moderhus.\nFørst i 1842 fik en montfortanerpater, der ryddede op i ting og sager, manuskriptet i hænderne og forstod, hvilken perle han havde fundet.\nSkriftet var uden overskrift og uden inddeling og de første sider manglede. Men i skriftet har Montfort faktisk forudsagt dets skæbne: "De vil begrave det lille skrift i en kistes mørke og tavshed, for at det ikke skal blive offentliggjort. De, der læser det og lever det, vil blive angrebet og forfulgt!"\nSom nævnt manglede de første sider, og skriftets originaltitel er derfor ukendt. Men udfra indholdet mener man, at det drejer sig om dét skrift, som Montfort omtaler som "Beredelse af vejen for Kristi riges komme!"\nDa det i 1843 første gang blev udgivet, gav man det dén titel, som siden er blevet bibeholdt: "Afhandlingen om den ægte Mariafromhed", ("Traité de la vraie dévotion a la Sainte Vierge Marie"). Ved samme lejlighed blev afsnittene nummererede. Skriftet er blevet det mest kendte marianske skrift i verden, oversat til omkring fyrre sprog.\nMed hensyn til indholdet kan man kort sige, at følgende tankegang lægges for dagen: Det fastslås, at den kristnes kald er ligedannelse med Kristus. Dette afføder spørgsmålet: Hvordan dannes Kristus? Trosbekendelsen svarer, at han undfanges ved Helligånden og fødes af jomfru Maria. Hebræerbrevet understreger, at "Jesus Kristus er den samme, igår og idag, ja til evig tid". (13,8). Heraf afledes, at Jesus Kristus, i enhver kristen, undfanges ved Helligånden og fødes af jomfru Maria, - osse idag. Gud udsender sin Helligånd for at danne Kristus i alle kristne, for at ligedanne dem med Kristus. Om Helligåndens virke bliver frugtbart i den enkelte og fører vedkommende frem af vejen mod ligedannelse med Kristus, afhænger af, om Helligånden i den pågældende finder jomfru Maria. Derfor opfordres læseren til, ikke som mål, men som middel, som den sikre og mest farbare vej: at lægge sig selv totalt i jomfru Marias hænder og lade sig gennemsyre af hendes trosholdning, lade sig forme af hende. For jo mere en kristen ligedannes med Maria, desto bedre kan Helligånden i denne kristne danne Kristus. Kirken er Kristi legeme. Oldkirken talte om "totus Christus", om den hele Kristus, som er: Kristus og hans kirke. Montfort resonerer logisk, at dén mor, som undfanger og føder et legemes hoved, nødvendigvis osse må undfange og føde samme legemes lemmer. Ligesom hele verdens frelse begyndte i Maria, begynder den i den enkelte kristne ligeledes i Maria.\nAt vælge denne åndelige livsvej, kaldte "den franske skole"s repræsentanter for "indvielse til Maria". Men en sådan formulering er Montfort ikke begejstret for. Kristocentrisk som han ér, nyformulerer han den på fremragende vis og understreger, at der for en kristen kun findes én indvielse, nemlig dén indvielse til Kristus, som finder sted i den hellige dåb. Trosfornyelsen vil således bestå i, at dåbspagten aktiveres. Derfor taler Montfort om: "Indvielse til Jesus Kristus i afhængighed af jomfru Maria", hvilket på dansk vil sige: at beslutte sig til at leve sine dåbsløfter ved, med og i Maria, for derved mere fuldkomment at kunne leve ved, med og i Kristus, - som det lyder ved slutningen af nadverbønnen i hver eneste messe. Derfor er indvielsen til Jesus ved Maria for Montfort intet andet end en seriøs dåbsløfternes fornyelse.\nFor Montfort består ægte Mariafromhed således ikke i første række i at bede nogle for-formulerede Maria-bønner (selvom sådanne findes fra hans hånd). Den består i, at man lever sit kristenliv bevidst sammen med jomfru Maria for mere og mere at tilegne sig hendes trosholdning. At dette bedst lader sig gøre ved at betragte jomfru Maria i relation til den treenige Gud er sikkert forklaringen på, at Montfort havde et helt specielt og inderligt forhold til rosenkransbønnen, hvori mange af denne relations aspekter gennemmediteres.\nI sin afhandling om den ægte Mariafromhed advarer Montfort mod forskellige "falske" former for Mariafromhed, hvilket faktisk er højaktuelt idag, hvor flere sværmeriske bevægelser forvrænger Mariafromheden til en parodi på sund og ægte kristendom. Sammenfattende kunne man sige, at Montfort i sin optælling afviser enhver Mariafromhed, som måtte blive "stående" ved Maria og ikke peger hen på/fører frem til Kristus. Styrken i hans afhandling ligger blandt andet deri, at han aldrig taler om Maria isoleret, derimod altid betragter hende i relation til den treenige Gud. Montfort, den theocentriske! Gud alene!\nMen selvfølgelig har afhandlingen sine svagheder. Først og fremmest dén svaghed, at den i sin udtryksform er tids- og stedbunden. Anderledes kan det jo ikke være. Når man læser den, må man have i baghovedet, at den afspejler sin samtids gudsbillede, der er anderledes end vor tids, og at den er blevet til i provokation mod den daværende udbredelse af dén vranglære, som kaldes jansenismen, og som nu er lykkelig glemt.\nDa jeg bestemte mig for, efter hvilke principper jeg ville gengive Montforts skrift på dansk, har dette faktum har været af betydning. Og ét faktum mere har været af betydning: Man taler om Montforts "afhandling". Men hvis nogen skulle forestille sig, at det drejer sig om en videnskabelig, teologisk, mariologisk afhandling, tager de fejl. Montfort sætter selv tingene på plads, idet han i sit skrift - frit gengivet, - siger: "Hvis dette skulle være en teologisk afhandling, ville jeg gribe emnet helt anderledes an. Men jeg skriver dette som en hjælp for jævne og ukomplicerede mennesker af god vilje!" (jvf. pkt. 26)\nJesus har sagt: "Bogstaven slår ihjel, men Ånden gør levende!" Biskop Martensen sagde engang til mig: "Hvis man idag ville oversætte 'La vraie devotion' direkte, måtte man medgive en forklaring, som vil fylde mere end selve afhandlingen."\nMen netop fordi det ikke drejer sig om en teologisk afhandling, og fordi det tids- og stedbundne, dvs. formen og udtryksmåden, kunne hindre dén formidling, som for mig er det vigtigste, har jeg valgt, ikke at lave en slavisk oversættelse. Nogle steder har jeg gengivet en mening med andre ord end Montforts, idet jeg har spurgt mig selv: Hvordan ville Montfort udtrykke netop dette, hvis han skulle gøre det idag? Hvor teksten synes mig at volde flere problemer end den yder hjælp, har jeg foretaget udeladelser. Enkelte steder har jeg lavet små tilføjelser. For jeg har osse spurgt mig selv: Hvad ville Montfort have udeladt eller måske tilføjet, hvis han havde skrevet idag? Overspringelser i den fortløbende nummerering viser, hvor udeladelser af hele afsnit har fundet sted. Men osse enkelte punkter kan være ufuldstændige, hvilket imidlertid ikke fremgår af teksten. En rund dobbelt-parantes i selve teksten vidner om en tilføjelse.\nJeg er helt på det rene med det farlige i, selvbestaltet at påstå, hvad Montfort ville sige og gøre idag! "Le bon Pére" kan jo ikke forsvare sig. Men det har som sagt ikke været mit anliggende at udgive en videnskabelig, historisk museums-bog. Pastoralt har jeg ønsket, at Montforts formål med sit skrift, nemlig at være et tilbud om hjælp for interesserede, jævne mennesker her og nu, skal kunne tilgodeses!\nTil trods for 'hård' redigering har det samtidig været mig magtpåliggende, at Montforts specielle stil og hans særlige måde at resonnere på, helt og klart dominerer gengivelsen.\nDén, der vil efterforske afhandlingens autentiske ordlyd i hele sin fylde, må benytte sig af den originale franske udgave, der, som nævnt, er direkte oversat til samtlige øvrige hovedsprog.\nSlagelse, 28. april 1997, - i 50-året for Skt. Montforts helgenkåring.


Ether Til Salg Udtalelse - Den store rapport om kryptovalutaer\nEther Til Salg Udtalelse\njuni 24, 2022 juni 24, 2022 Timepasstown\nEther Til Salg\nDenne rapport skitserer de forskellige typer af kryptoaktiver, som bruges til at overføre værdi mellem mennesker. I øjeblikket har Bitcoin 14 millioner mønter i omløb, mens Ethereum har ca. en milliard mønter i omløb. Langt størstedelen af den nuværende markedskapitalisering er blevet drevet af investorer Ether Til Salg. Indtil markedet for kryptovalutaer er blevet accepteret af mainstream-investorer, vil prisen dog sandsynligvis forblive urentabel. Indtil videre er investeringen i kryptovaluta baseret på den underliggende opfattede intrinsiske værdi af kryptoen. Denne værdi omfatter dens teknologi, dens integritet og netværkets decentraliserede karakter.\nPå trods af sin relativt nylige vækst har kryptovaluta vist et betydeligt potentiale. Dens nuværende markedskapital er på 2 billioner dollars, og Bitcoin har mere end 14 millioner mønter i omløb Ether Til Salg. Men langt størstedelen af dens værdi er blevet drevet af investorer. Det betyder, at de fleste brugere af kryptovaluta stadig er spekulanter, indtil branchen har nået et niveau af accept. Så længe markedet ikke bliver mere mainstream, vil markedet sandsynligvis forblive en boble.\nDen store rapport om kryptovalutaer fremhæver de mest populære kryptovalutaer. Den fremhæver en kryptovaluta’s indvirkning på et lands økonomi. Mens Bitcoin er den mest populære, er Litecoin den næstmest populære kryptovaluta. Den anses også for at være “sølv til Bitcoin”-valutaen, som omtales som “sølv til Bitcoin”. Dens grundlægger, Charlie Lee, er en tidligere Google-ingeniør og MIT-uddannet. Vil du læse mere om: Born Rech Bit Conin Mining\nKøb Navcoin Ideal Udtalelse\nHvordan Man Får Bit Mønter Udtalelse


Enhedslisten budgetforslag 2018 Enhedslisten | Gentofte\nKandidater valget 2017\nBudget 2017: Mere kultur, bedre demokrati og flere varme hænder\nDumpekaraktér til evaluering\nEnhedslisten fremlægger valgprogram\nEnhedslisten udgiver valgpjece\nJeanne Toxværds budgettale 2016\nKOntakt Enhedslistens kandidater\nListe Ø klar med kandidater til kommunalvalget\nLoyalitet eller ytringsfrihed?\nNye visioner for Gentofte\nStrand skal lovliggøres\nTvivler på at DK-pleje overholder aftaler\nVi kan ikke undvære de faste fagudvalg\nNy politisk struktur i Gentofte\nDrop højhusbyggeri i Sportsparken\nImplementering af skolereformen\nStrandsti fra Hellerup til Charlottenlund\nFitness for velhavere eller kulturhus?\nCharlottenlund Slot og Slotsparken\nEnhedslisten foreslår ambitiøs klimaplan\nEnhedslisten budgetforslag 2018\nMobil: 21 54 08 18\nEnhedslistens ændringsforslag til budgetforslaget\nPark og Vej/ Klima, Natur og Miljø\n1) Miljøtiltag langs kysten i Gentofte Kommune\nDe årlige tilbagevendende gener fra ildelugtende tang langs kysten i Kommunen, dog hovedsageligt i Hellerup-området, forårsager store gener i form af stank fra rådden tang, ringe fremkommelighed, og er visuelt en sørgelig oplevelse. Besøgende, badegæster, sejlere og naturelskere bliver ramt, og borgerne i lokalområdet tvinges til at lukke døre og vinduer i perioder, hvor det er værst. Dette problem bør løses.\nForslag: Enhedslisten vil indledningsvis foreslå, at der afsættes en pulje på 0,5 mio. kr. kr. i hvert af budgetårene til en årlig oprensning i forsommeren samt efterfølgende deponering og kompostering.\nI mellemtiden undersøger Kommunalbestyrelsen om der kan udvikles en metode til en varig løsning, således at tangen kan opfanges, inden den når stranden. Vi vil således undgå, at de store værdier, som ligger gemt i en ellers tilgængelig naturoplevelse, går tabt, så vores strande gøres attraktive for gæster og lokalbefolkning.\n2) Charlottenlund Slot\nGentofte kommune er af den nuværende lejer af Charlottenlund Slot (Charlottenlund Slot A/S) blevet inviteret til et samarbejde omkring udviklingen af slotsområdet til et kulturelt samlingspunkt. Flere borgerinitiativer har udarbejdet prospekter om anvendelsesmuligheder af både bygninger og parken. Enhedslisten støtter bestræbelserne på at udvikle Charlottenlund Slot til et sted for kunst, design, musik, udstillinger og undervisning for både Gentoftes borgere og regionens borgere. Gentofte Kommune skal leje alle de ledige lokaler på slottet, Maskinhuset, Vognparken, Vaskehuset og Ishuset. På slottet vil der bl.a. være plads til en række af Kulturforvaltningens medarbejdere, så de kommer tættere på kulturinitiativerne og borgerne.\nDer nedsættes et udvalg med en repræsentant for hvert politisk parti repræsenteret i kommunalbestyrelsen. I udvalget skal der desuden sidde ejeren af akvariet, Charlottenlund Slot A/S, Kulturvision Charlottenlund, Slotsgruppen og lokale interessenter. Udvalget har til opgave at udarbejde et fælles prospekt, der omfatter slottet og bygningerne i slotshaven. Dette forelægges for kommunalbestyrelsen i januar 2018. Som et led i arbejdet med at omdanne slotsområdet til et kulturelt samlingspunkt, skal Gentofte Kommune udarbejde en lokalplan, der kan matche den fælles vision.\nForslag til driftsfinansiering: Den årlige udgift til at leje de ledige lokaler på Charlottenlund Slot, ishuset og vaskehuset, vil beløbe sig til 3,6 mio. kr. Gentofte Kommune skal endvidere leje bygningerne Vognporten og Maskinhuset af NPV, der har en lejekontrakt på bygningerne. Den årlige husleje, inklusive det årlige forbrug af el, varme og vand for disse bygninger, vil beløbe sig til mellem 0,5-0,6 mio. kr., afhængig af den endelige kvadratmeterpris. Gentofte Kommune ansætter en projektleder til 0,54 mio. kr. årligt, som – sammen med kulturinitiativerne – skal stå for udviklingen af kulturen på slottet, en lettere renovering og indretning af Vognporten og Maskinhuset. Der afsættes en pulje på 0,3 mio. kr. til igangsættelse af kulturaktiviteter i hvert af de fire budgetår. Samlet afsættes der årligt 5,04 mio. kr.\nForslag til anlægsfinansiering: Der afsættes et samlet beløb på 6 mio. kr. til ombygning og indretning af Vognporten (café, musikscene, køkken og mødecenter), Maskinhuset, Ishuset, Vaskehuset og til kontoretablering på slottet.\nI forbindelse med udvikling af lokalråd og samskabelsespolitik i Gentofte Kommune er der behov for, at der etableres medborgerhuse, hvor borgerne kan mødes om fælles aktiviteter, fælles spisning, møder, afholdelse af fester og lignende. I den forbindelse er det oplagt at anvende kommunens biblioteker.\nDer afsættes midler til, at der afholdes borgermøder i kommunens syv bydele om etablering og anvendelse af medborgerhuse. Herefter udarbejder Kultur, Unge og Fritid i samarbejde med Lokalrådet et koncept omkring medborgerhuse, hvori indgår betragtninger om nye medarbejdere, der skal ansættes. Dette forelægges kommunalbestyrelsen maj 2018, således at økonomien for etablering og drift kan indregnes i forvaltningens budgetforslag for 2019.\nForslag: Forslaget er udgiftsneutralt. Kultur, Unge og Fritid faciliterer borgermøder om oprettelse af medborgerhuse og laver en indstilling til Kommunalbestyrelsen om etablering og drift.\nDe unge skal have mulighed for at udvikle et selvstændigt ungdomsliv og et aktivt ungdomsmiljø i Kommunen, og unge skal have medbestemmelse i forhold til, hvordan ressourcerne og pengene bruges i forhold til ungdomstiltag. Kommunen skal oprette ungdomsråd i samarbejde med Netværket af Ungdomsråd, så de unge selv kan udvikle input til kommunalpolitikeren og igangsætte relevante projekter.\nForslag: Ungeområdet får til opgave at være tovholder for igangsættelse af ungdomsråd og for at agere kontaktperson mellem de unge, den øvrige forvaltning og kommunalpolitikere.\nGentofte Kommunes skoler har været gennem både "Potentialejagt" og et forsøg på at indføre konceptet "Synlig læring" samtidig med, at der er stillet store krav omkring inklusion. Gentofte Kommune har én af de højeste inklusionsrater i landet, uden de nødvendige ressourcer har været afsat. Dette har medført store omkostninger for både personale, børn og forældre, og især for de børn, der har særlige behov for støtte. Folkeskolerne i Gentofte Kommune har gennem flere år oplevet, at flere elever søger privatskoler, hvilket bør stoppes, da både lærere og pædagoger på kommunens skoler er yderst professionelle. Ligeledes er det konstateret, at hovedrengøring har været nedprioriteret på skolerne. En ren skole har stor betydning for både lærings- og arbejdsmiljø. Enhedslisten foreslår derfor:\n5) Klassekvotienten nedsættes til max. 24 elever\nDet pålægges Børne- og Skoleudvalget at arbejde målrettet for, at klassekvotienten i Gentofte Kommunes skoler bliver på max. 24 elever, og at indemiljøet på skolerne følges tæt. Enhedslisten foreslår – jf. forvaltningens svar – at indfase en lavere klassekvotient over en tiårig periode, således at der fra august 2018 kan indføres et loft på 24 i elever i de nye 0.-klasser, og at loftet fra august 2019 er gældende for både 0.-klasser og 1.-klasser, og så fremdeles. Fuldt indfaset vil loftet på 24 elever koste 18,78 mio. kr. årligt at implementere.\n6) Flere lærere ansættes\nDer ansættes yderligere 44 lærere på kommunens skoler for at kunne opfylde både inklusions- og integrationsopgaver samtidig med, at der indarbejdes mere tid til forberedelse for den enkelte lærer. Ansættelse af 44 nye lærere vil fuldt indfaset svare til 22 mio. kr. årligt. Det foreslås, at indfasningen af de 44 nye lærere skal ske over en fireårig periode, således at der i 2018 ansættes 11 nye lærere, i 2019 yderligere 11 nye lærere, i 2020 yderligere 11 nye lærere og i 2021 yderligere 11 nye lærere.\n7) Efteruddannelse af lærere og pædagoger til specialundervisning\nGentofte Kommune har i årevis haft den højeste inklusionsrate af børn med særlige behov på kommunens skoler. Det har vist sig at have store omkostninger af både psykologisk, social og økonomisk karakter. Enhedslisten foreslår, at der afsættes en sær-pulje til skolernes budget med henblik på efteruddannelse af lærere og pædagoger på diplomniveau til specialpædagogisk undervisning. Der skal derfor afsættes 1 mio. kr. om året, således at fem lærere og fem pædagoger om året kan efteruddannes på diplomniveau til specialpædagogisk undervisning.\n8) Pulje til hovedrengøring\nEn ren skole har stor betydning for både lærings- og arbejdsmiljø. Desværre er det konstateret, at hovedrengøringen har været nedprioriteret på skolerne. Derfor afsættes 1 mio. kr. årligt til en central pulje, hvis formål er at sikre, at der minimum to gange om året foretages hovedrengøring på alle Gentofte Kommunes skoler.\nDagtilbud for småbørn\n9) Kvalitet i daginstitutioner – også i ydretimerne\nDet skal være trygt for forældre at sende børn i daginstitution!\nDaginstitutionerne i Gentofte Kommune har været gennem en omstrukturering og "Potentialejagt" hvilket har medført både ændrede arbejdsforhold, og tilsyneladende dårligere vikardækning. En undersøgelse fra BUPL viser, at 7 ud af 10 pædagoger svarer, at de på en tilfældig dag i februar eller marts oplevede at være alene med den samlede børnegruppe – det er uacceptabelt, og derfor bør der tilføres ekstra midler til daginstitutionerne, således at der er ressourcer til vikarer i institutionernes budget, og at der ansættes ekstra pædagoger således, at normeringen i ydretimerne af institutionernes åbningstid bliver dækkende.\nForslag: I samarbejde med lokale tillidsrepræsentanter tilføres dagtilbud det nødvendige personale således at ydretimerne er dækket forsvarligt ind med fagligt uddannet pædagogisk personale. Der afsættes en pulje på 15 mio. kr. årligt til at sikre ovenstående.\nDagplejen i Gentofte Kommune har i årevis leveret kvalitet i tilbuddet til glæde for de forældre, der har valgt denne form for dagtilbud. Enhedslisten mener, at der skal være en vifte af tilbud til børnefamilier, således at der er mulighed for at vælge det tilbud, der passer bedst til både barn og familie. Socialdemokraterne, Radikale, Konservative og Venstre foreslår, at tilbuddet i Dagplejen bliver dyrere end vuggestuetaksten. Dette finder Enhedslisten yderst kritisabelt og vil betyde, at børnefamilier med en stram økonomi muligvis vil fravælge det tilbud, der passer bedst til deres familie.\nDerfor foreslår Enhedslisten, at Dagplejen bevares og kvalitetssikres, og at den planlagte besparelse vedtaget med budgetforslaget for 2017 tilbagerulles, og at budgettet for Dagplejen i overslagsårene tager højde for det stigende børneantal.\nForslag: Den besluttede besparelse på dagplejen i budgetforslaget for 2017 rulles tilbage, herunder beslutningen om udmøntning af besparelsen på Kommunalbestyrelsens møde den 29. maj 2017 under punkt 5. Således tilføres dagplejen 1 mio. kr. i 2018 og 2 mio. kr. fra 2019 og frem.\nForebyggelse og sundhedsfremme for børn og unge\n11) Flere ressourcer til Familiecentret\nFamiliecenteret udfører en stor opgave i forhold til at løfte omstruktureringen i Børn og Familieafdelingen, og dermed undgå anbringelsessager, som har store konsekvenser for både børn og familier. Grundet det store pres på Familiecentret har forvaltningen været nødsaget til, at købe ydelser udefra. Enhedslisten kan positivt konstatere, at der i forvaltningens rammekorrektioner for budgetforslaget 2018-21 er afsat 1 mio. kr. årligt til at ansætte to nye medarbejdere i Familiecentret. Der er dog behov for at ansætte flere medarbejdere til at løfte opgaven, hvorfor Enhedslisten foreslår, at der ansættes yderligere to psykologer, fire pædagoger og fire socialrådgivere. Udgiften til de nye medarbejdere foreslås 'indliciteret', ved at benytte ressourcerne for køb af eksterne ydelser til lønudgifter.\nForslag: Familiecentret udvides med to psykologer, fire pædagoger og fire socialrådgivere. Forslaget er udgiftsneutralt, da udvidelsen af personalet dækkes af de eksisterende køb af tjenesteydelsen hos eksterne leverandører.\nSociale institutioner og familiepleje for børn og unge\nBorgere med handicap, psykisk sygdom og socialt udsatte\n12) Rummelige boliger\nEn del mennesker har brug for at bo på andre måder, end i familier eller alene. Det kan skyldes problemer med tidligere hjemløshed eller andre sociale eller økonomiske problemstillinger. Gentofte Kommune bør have en boligmasse, der kan rumme dette.\nGentofte kommune har boliger inden for socialpsykiatrien, der på mange planer tilbyder hjælp og støtte til de borgere, der bor i disse boliger, men tidligere hjemløse hører nødvendigvis ikke til inden for psykiatrien. Derfor befinder man sig som hjemløs, der gerne vil etablere sig, ofte i et vakuum i det sociale system og har vanskeligt ved at komme ind på boligmarkedet.\nI Rummelige boliger bør der være mulighed for egen bolig, med køkken og bad, samt rum og aktiviteter, hvor der gives mulighed for at søge fællesskabet, når der er behov for dette. Ligeledes skal der være mulighed for lave mad og spise sammen.\nDer bør være ansat personale i dagtimerne, som kan være behjælpelig med de problemstillinger, der eventuelt kan være for den enkelte beboer, således at denne støttes i mestringen af eget liv. Det er væsentligt, at Rummelige boliger ikke bærer bræg af et herberg, men udgør rammen om et rigtigt hjem med mulighed for en dagligdag. Beboerne har lejekontrakt på egen bolig og bidrager til fællesudgifterne. Udviklingen af rummelige boliger i Gentofte Kommune foregår i samarbejde med relevante hjemløseorganisationer, herunder foreningen SAND.\nForslag til driftsfinansiering: Driften vil med udgangspunkt i besvarelse fra forvaltningen 2016 medføre merudgifter til to pædagoger, svarende til 0,84 mio. kr., en socialrådgiver, svarende til 0,43 mio. kr. og ti timer pr. uge til en sygeplejerske, svarende til 0,125 mio. kr. Samlet beløber driftsudgifterne sig til ca. 1,4 mio. kr. pr. år.\nForslag til anlægsfinansiering: Renovering af Teglgårdsvej 5A, således at der kan indrettes tidssvarende boliger til 10-12 borgere i egen lejlighed. Der afsættes 3 mio. kr. til ombygning til lejligheder.\nBaderumsbygningen inddrages til fællesrum for beboerne og udvides således, at personalet tilknyttet Rummelige boliger har kontorfaciliteter. Der afsættes 2 mio. kr. til denne ombygning.\nForebyggelse, rehabilitering og pleje\nArbejdsmarked og overførselsindkomster\n13) Førtidspension kontra ressourceforløb\nKontanthjælpsreformerne har store konsekvenser for mennesker, der af forskellige grunde ikke kan tilknyttes arbejdsmarkedet. Ressourceforløb er ofte uden formål i forhold til at sikre borgeren adgang til arbejdsmarkedet, mens ressourceforløb til gengæld ofte medfører stress og usikkerhed omkring borgerens økonomiske eksistensgrundlag. Borgere i ressourceforløb med fysiske og psykiske lidelser skal revisiteres med henblik på førtidspension for at undgå forværring af deres tilstand.\nForslag: Forvaltningen pålægges at revisitere borgere i ressourceforløb med fysiske og psykiske lidelser med henblik på førtidspension. Forslaget forventes ikke at medføre øgede udgifter.\n14) Antallet af sagsbehandlere øges\nLovgivningen omkring kontanthjælp, sygedagpenge, revalidering, jobafklaring, ressourceforløb, fleksjob, uddannelseshjælp, aktivitetsparate og integration er yderst komplicerede. For at borgere tilknyttet jobcentret inden for disse ydelsesområder modtager den bedst mulige sagsbehandling i disse komplicerede sager forudsætter det, at der ansættes fagligt uddannet personale som socialrådgivere til at varetage sagerne. Ligeledes skal Dansk Socialrådgiverforenings anbefalinger til sagstal overholdes og ikke overskrides. Enhedslisten konstaterer, at Gentofte Kommune inden for flere af ydelsesområderne overskrider Dansk Socialrådgiverforenings anbefalinger. Dette har store omkostninger for både borgere og ansatte i Jobcentret.\nForslag: Enhedslisten foreslår, for at sikre borgernes retssikkerhed, at Jobcentrets organisering gennemgås af et politisk udvalg med repræsentanter fra hvert parti repræsenteret i Kommunalbestyrelsen. Udvalget skal afdække behovet for ansættelse af socialrådgivere inden for de forskellige ydelsesområder for at Gentofte Kommune kan ansætte det nødvendige antal socialrådgivere. Samtidig skal Jobcentrets socialformidlere opkvalificeres, så de får samme faglige ballast som socialrådgiverne. Udvalgets arbejde forelægges kommunalbestyrelsen februar 2018, således at ansættelser, opkvalificering og omstrukturering kan iværksættes hurtigst muligt herefter. Midlerne til ændringerne findes inden for Kommunens samlede budget, hvorfor forslaget er udgiftsneutralt.\n15) 225-timers reglen – en kommunal jobgaranti\nAlle borgere i Gentofte, der er ramt eller rammes af kontanthjælpsreglerne om 225 timers arbejde, gives en kommunal jobgaranti. Gentofte Kommune forpligter sig til enten at ansætte eller anvise arbejde til de borgere i kommunen, som ikke ved egen hjælp har haft mulighed for ansættelse i 225 timer hos en arbejdsgiver. Gentofte kommune bør tillige indgå som tæt samarbejdspartner med kommunens erhvervsliv omkring ansvaret for at sikre, at ingen borger i kommunen på kontanthjælp eller integrationsydelse, grundet 225 timers reglen, trækkes i sin ydelse, uden at borgeren forinden er tilbudt 225 timers ordinært ustøttet arbejde. Desuden kan jobs på 225 timers ordinært arbejde indarbejdes i kommunens udbudskontrakter – her skal inddrages et særligt fokus på enlige forsørgere og kvinder, der modtager kontanthjælp.\nHuslejen for boliger i Gentofte Kommune er utrolig høj og med konsekvenserne af kontanthjælpsreformen og 225 timers reglen risikerer vi, at mange borgere sættes på gaden. Dette er uansvarligt for en kommune med så stor social kapital som Gentofte. Der skal etableres en kommunal erhvervsvirksomhed, der har til formål at forsyne Gentofte Kommune med varer og tjenesteydelser, hvor der oprettes kommunale stillinger til de borgere, det ikke er lykkedes at skaffe job af 6 timers varighed pr. uge.\nForslag: Forslaget indebærer, at Jobcentret fremsætter en beregning over hvor mange borgere, der vil være omfattet af kravet om 225 timers beskæftigelse. Efterfølgende afdækkes det, hvilke behov Gentofte Kommune har i forhold til at kunne optimere serviceniveauet og eventuelt lave en produktion.\nDa det konkrete antal berørte ikke kendes, skønnes det i forslaget, at der ville skulle oprettes 14 fuldtidsstillinger, hvor alle ansættes med kontrakter af 6 timers varighed til overenskomstmæssig løn.\nDer ansættes en socialrådgiver i den kommunale erhvervsvirksomhed, der har til formål at støtte ansatte i 225 timers stillinger, i at komme i ordinært arbejde eller relevante uddannelsesforløb. Forslaget medfører merudgifter til den støttende socialrådgiver på 0,43 mio. kr., mens de øvrige stillinger vil være udgiftsneutrale, da de skal udføre opgaver, som Gentofte Kommune i forvejen køber.\n16) Reformramte tættere på arbejdsmarkedet\nKontanthjælpsreform, kontanthjælpsloft, integrationsydelse og 225 timers reglen, som er vedtaget af den siddende regering rammer også borgere i Danmark. Desværre rammer disse asociale reformer også kønsmæssigt skævt, hvilket bl.a. fremgår af Erhvervs- og Beskæftigelsesudvalgets kvartalsrapport for august 2017.\nDerfor foreslår Enhedslisten, at der iværksættes målrettede tilbud til den enkelte kvinde ramt af reformerne, således at hun og familien får den støtte og hjælp der skal til for enten at blive tættere tilknyttet arbejdsmarkedet eller få den ydelse, der er nødvendig for at hun og familien sikres mulighed for at kunne håndtere hverdagen. I den forbindelse skal der tilføres (minimum) fem ekstra socialrådgivere til Jobcenteret, og der skal iværksættes et tværsektionelt samarbejde med børn- og familieafdelingen, således at familierne modtager relevant støtte – herunder støtte til berørte børn.\nEnhedslisten vil indskærpe over for Erhvervs- og Beskæftigelsesudvalget, at der i den kommende valgperiode skal sættes et skærpet politisk fokus på kvinder, der modtager kontanthjælp eller integrationsydelse, og at der iværksættes en vifte af tilbud.\nForslag: Der ansættes fem socialrådgivere til 2,15 mio. kr. til Jobcentret, som skal have fokus på et tværsektionelt samarbejde så kvinder ramt af reformerne på det sociale område hjælpes. Forslaget vil muligvis medføre nye ydelser til berørte kvinder og familier, hvilket ikke er indregnet i forslaget.\nPolitisk ledelse og administration\nKommunen er den offentlige myndighed, som har mest kontakt med borgerne. Derfor er det også væsentligt, at der er et godt samarbejde, og at borgerne bliver hørt. Enhedslisten foreslår, at der ansættes en kommunal borgerombudsmand, hvor borgere kan henvende sig anonymt omkring sager, de har henvendt sig til forvaltningen omkring. Den kommunale borgerombudsmands funktioner består overordnet i følgende:\n• Bistå Gentofte Kommunes borgere i sager, der har været behandlet i én af Gentofte Kommunes forvaltninger. Dette skal ske via uvildig juridisk rådgivning og vejledning samt hjælp til at udfærdige klager over sagsbehandlingen til relevante ankeinstanser.\n• Den kommunale borgerombudsmand gives fuld ytringsfrihed i relation til at rejse generelle problematikker – også i pressen. Den kommunale borgerombudsmand kan således både internt og eksternt rette kritik af forvaltningen og har, i tillæg hertil, til opgave løbende at orientere Kommunalbestyrelsen om udviklingen indenfor de forskellige områder borgerombudsmanden bliver opmærksom på – herunder indstille til mulige tiltag, foranstaltninger samt ændringer i sagsbehandlingen med videre.\n• I relation til den fysiske placering af en kommunal borgerombudsmand, skal denne placeres udenfor Gentofte Kommunes Rådhus.\n• Borgerombudsmanden skal varetage en whistleblower-funktion, der har til formål at sikre, at kommunens ansatte samt samarbejdspartnere har adgang til i god tro at videregive oplysninger om grove fejl eller forsømmelser, væsentlige og/eller gentagne fejl i kommunens administration eller borgerbetjening.\nForslag: Det foreslås, at der ansættes en kommunal borgerombudsmand, der har til opgave at tage borgernes sager op og undersøge dem nærmere. Forslaget medfører en merudgift på 1,6 mio. i hvert af budgetoverslagsårene, som dækker udgifter til borgerombudsmandens løn samt diverse administrativ assistance.\n18) Lokalråd som pilotprojekt\nFlertallet i Kommunalbestyrelsen har vedtaget en ny struktur, hvor der nedsættes § 17 stk. 4 udvalg, bestående af politikere og udvalgte borgere. Enhedslisten stiller forslag om, at der sideløbende med den nye struktur gennemføres et demokratiprojekt i en bydel som et pilotprojekt. Formålet er at samskabe og inddrage lokale interessenter i rådgivende lokaludvalg. Lokaludvalgene skal fungere som bindeled imellem områdets borgere og politikerne på rådhuset og skabe dialog om spørgsmål, der har betydning for den enkelte bydel. Lokaludvalgene skal bestå af repræsentanter fra borgere, foreninger, organisationer og brugerbestyrelser m.v. suppleret med repræsentanter fra de politiske partier.\nInden Kommunalbestyrelsen træffer beslutninger i sager, der har særlig betydning for bydelen, kan lokalrådene holde lokale møder og udarbejde høringssvar til Kommunalbestyrelsen. Lokaludvalgene kan holde borgermøder og udarbejde spørgeskemaundersøgelser, når det er relevant. Udvalgene skal kunne henvende sig til kommunens forvaltninger og politikere om lokale spørgsmål, problemstillinger og ideer, som borgere eller lokaludvalgets medlemmer ønsker at skabe fokus på. Lokaludvalgene skal fremme demokrati-, kultur- og netværksinitiativer i lokalområdet og skal råde over en pulje penge, der hvert år bevilges via det kommunale budget. Borgere og foreninger skal hvert år kunne søge støtte til arrangementer, events og projekter, som er tværgående, bydelsrelaterede, dialogskabende og netværksdannende for borgere og brugere i lokalområdet.\nForslag: Kommunalbestyrelsen skal igangsætte et pilotprojekt om lokalråd i en udvalgt bydel. Der afsættes årligt 0,54 mio. kr. til en medarbejder tilknyttet pilotprojektet i budgetårene 2018 og 2019, hvorefter projektet evalueres med henblik på implementering i andre bydele.\n19) Udvikling af en samskabelsespolitik\nFor at styrke demokratiet og inddragelse af borgerne i beslutninger og i den politiske proces, foreslår Enhedslisten, at kommunalbestyrelsen igangsætter et arbejde med at udforme en samskabelsespolitik for Gentofte Kommune. Kommuner har i dag pligt til at arrangere høringer for borgerne i forskellige sager, f.eks. i forbindelse med ændringer af lokalplaner. En samskabelsespolitik skal gå skridtet videre og inddrage borgerne og interessenter direkte som medskabere i den politiske beslutningsproces. En samskabelses-politik er både et forsøg på at videreudvikle den politiske kultur, men også en udfordring af borgernes selvforståelse som "brugere" og "forbrugere" af den kommunale service. Borgerne skal mere på banen og se sig selv som en aktiv del af demokratiet og beslutningsprocessen. En samskabelsespolitik kan bl.a. indeholde følgende:\n• Principper for inddragelses af borgerne og andre interessenter\n• Beskrivelse af formålet med at inddrage borgerne m.fl.\n• Spillerummet for borgernes og de valgtes indflydelse\n• Hvornår og i hvilke spørgsmål skal borgerinddragelse foregå\n• Forvaltningen og de folkevalgtes inddragelse af borgerne i den politiske proces\nI udviklingen af en samskabelsespolitik skal der bl.a. ses på mulighederne i elektroniske borgerpaneler, borgerbudgetter, borgerinddragelse i budgetprioriteringer, uddannelse af kommunale nøglemedarbejdere, og etablering af et erfa-samskabelsesforum på tværs af forvaltninger. Udviklingen skal igangsætte en proces, der både leder frem til ændringer i den politiske praksis, f.eks. arbejdsmåde og kommunikation, men som også peger på nye strukturelle ændringer som f.eks. oprettelse af lokalråd i kommunens bydele.\nForslag: Kommunalbestyrelsen afsætter 0,54 mio. kr. om året i 2018 og 2019 til at udvikle en samskabelsespolitik. Udviklingen af en samskabelsespolitik kan ske via borgermøder og et § 17 stk. 4 udvalg, hvor borgerne og lokale interessenter er med til at udforme og udvikle samskabelsespolitikken.\n20) Ny politisk kultur – fra 19 til 25 valgte i Kommunalbestyrelsen\nSom et led i udviklingen af borgerdemokratiet i Gentofte Kommune foreslår Enhedslisten, at Kommunalbestyrelsen udarbejder et forslag til en kommende udvidelse af Kommunalbestyrelsen fra 19 til 25 medlemmer. Formålet er at styrke demokratiet og sikre et mere kvalificeret politisk arbejde i Kommunalbestyrelsen. Andre kommuner i Danmark har - med det samme befolkningsgrundlag som Gentofte – op til 31 medlemmer af deres byråd. Gentofte Kommune skal, som en del af de nye politiske arbejdsformer, sætte fokus på den politiske kultur og arbejdsforholdene for kommunalbestyrelsesmedlemmerne med henblik på at skabe et bedre samarbejde og nogle bedre arbejdsbetingelser for de folkevalgte.\nForslag: Ændringen af Kommunalbestyrelsen fra 19 til 25 medlemmer vil med udgangspunkt i besvarelse fra forvaltningen 2016 medføre merudgifter på ca. 0,8 mio. kr. årligt.\n21) Live streaming og video webcast\nI forlængelse af borgerinddragelse og engagement i det politiske liv i Gentofte, er det nødvendigt at forholde sig til borgernes travle hverdag. I den forbindelse kan det ofte være svært at finde tid til at møde frem til kommunalbestyrelsesmøder. For nuværende optages kommunalbestyrelsesmøderne på bånd, hvorefter der lægges en lydfil på kommunens hjemmeside. Disse lydfiler er desværre ofte af yderst ringe kvalitet. Live streaming og video webcast af Kommunalbestyrelsesmøderne vil give borgerne mulighed for at kunne følge med i Kommunalbestyrelsens arbejde og vil være en opdatering/modernisering af kommunikationen mellem politikere og borgere.\nForslag: Indførelsen af mulighed for livestreaming af kommunalbestyrelsesmøderne ville med udgangspunkt i besvarelse fra forvaltningen medføre merudgifter på 0,35 mio. kr. i år et til etablering og drift og efterfølgende år 0,06 mio. kr. til drift.\n22) Bedre formidling af Kommunens økonomi\nDet er vanskeligt for både borgerne og de politiske partier at få indblik i budgettet og forstå, hvordan det er skruet sammen. Kommunen bør finde inspiration fra andre kommuner, der har brugt tid og ressourcer på at folkeliggøre budgetformidlingen og finde nye former for formidling af de kommunale nøgletal og budgetter. Ligeledes bør Gentofte Planen være mere informerende omkring de økonomiske disponeringer, således at borgerne har mulighed for at kunne sammenligne forbrugsudviklingen inden for de sidste fem år med forslaget til næste års budget og overslagsår.\nForslag: Det foreslås, at Gentofte Kommune sætter en proces i gang, der gør det muligt at forstå budgetterne og at formidle dem i et sprog, som borgerne forstår. Der etableres en arbejdsgruppe på tværs af afdelingerne, som skal udarbejde forslag til bedre budgetformidling. Løsningen skal findes inden for den eksisterende ramme og er dermed udgiftsneutralt.\n23) Kommunalpolitisk seminar\nI det forløbne budgetår har borgmesteren på egne og budgetforligspartiernes (Socialdemokraterne, Radikale og Venstres) vegne flere gange i medierne påpeget hvilke vanskeligheder, Gentofte Kommune har med hensyn til både midlertidig og permanent boligplacering af mennesker, der er flygtet fra krig, sult og undertrykkelse. Enhedslisten har af flere omgange påpeget nødvendigheden af, at der indtænkes en udvidelse af den almennyttige boligmasse i lokalplaner, og at man inddrager frivillighedsorganisationer tættere i samarbejdet omkring den gode integration.\nDerfor skal der afsættes midler til afholdelse af to kommunalpolitiske seminarer, hvor problematikkerne drøftes og der arbejdes målrettet med løsningsmodeller, der hurtigst muligt implementeres. I udarbejdelsen af indhold til seminarer skal en repræsentant fra hvert parti være repræsenteret sammen med en person fra henholdsvis Netværkshuset, Venligboerne og Røde Kors. Herefter afsættes to hele dage, hvor hele kommunalbestyrelsen med repræsentanter for frivillighedsorganisationerne er på internat.\nDer afsættes 0,15 mio. kr. til afholdelse af to kommunalpolitiske seminarer samt udgifter for to dages internat med overnatning på et vandrehjem.\n24) Integration af mennesker, der er flygtet fra krig, sult og undertrykkelse\nGentofte Kommune har vedtaget mål og anbefalinger for den gode modtagelse og den succesfulde integration, der sikrer en helhedsorienteret indsats inden for den treårige integrationsperiode. Der skal afsættes midler i budgettet til at kunne opfylde disse mål.\nDer bør ansættes flere socialrådgivere og afsættes flere midler til tolkning, således at borgerne er opmærksomme på, hvad en midlertidig bolig er, og at etablering i en permanent bolig kan medføre en gældsudgift. Ligeledes bør der afholdes møder mellem forvaltningen og de involverede frivillighedsorganisationer, Gentofte Kommune samarbejder med, således at arbejdet kan koordineres til gavn for alle borgere i Gentofte. Endvidere skal der afsættes ekstra ressourcer til Netværkshuset, som løfter en stor opgave for Gentofte Kommune i forbindelse med at løfte integrationsopgaven.\nForslag: Der afsættes yderligere 1 mio. kr. årligt til tolkning. Der ansættes seks socialrådgivere til 2,58 mio. kr. årligt, som skal koordinere den helhedsorienterede indsats for borgere, der er flygtet fra krig, sult og undertrykkelse. Som en del af denne indsats skal der fokuseres yderligere på den boligsociale indsats i forbindelse med de midlertidige boligplaceringer. Der skal afsættes midler til at oprette og drive en satellit af Netværkshuset på CIS. Til satellitten afsættes der 0,5 mio. kr. som en engangsudgift til renovering af lokaler samt 0,6 mio. kr. årligt til aflønning af en deltidsmedarbejder og til aktiviteter.\n25) Etiske krav indføres i Gentofte kommunes indkøbspolitik\nDet er nødvendigt, at Gentofte Kommune indfører etiske krav til både leverandører og underleverandører om at efterleve internationale konventioner, som Danmark har tiltrådt. Herunder ILO konventioner:\n• 29 og 105 vedrørende tvangsarbejde\n• 100 og 111 vedrørende diskrimination i ansættelsen\n• 138 og 182 vedrørende minimumsalder for ansættelse og afskaffelse af børnearbejde\n• 87, 98 og 135 vedrørende organisationsfrihed og ret til kollektive forhandlinger\n• 155 vedrørende sikkert og sundt arbejdsmiljø\nGentofte Kommune forventer, at kommunens leverandører og underleverandører respekterer grundlæggende menneskerettigheder, herunder lever op til FN´s Menneskerettighedserklæring og Den Europæiske Menneskerettighedskonvention. For at sikre sig, at kommunens leverandører overholder arbejdsklausuler, uddannelsesklausuler og etiske krav forholder kommunen sig ret til stikprøvevis at kræve dokumentation herfor. Forslaget er udgiftsneutralt.\n26) Uddannelsesklausul indføres i Gentofte Kommunes indkøbspolitik\nGentofte Kommune tager i bygge- og anlægskontrakter og ved udbud af tjenesteydelser konkret stilling til, hvilken grad af uddannelsesklausul der skal stilles. Afhængig af omsætningens størrelse på den enkelte kontrakt spænder det krav om personalepolitik, som indeholder en uddannelsespolitik for ansættelserne på den udbudte opgave, til konkrete krav om ansættelse af praktikant/lærling. Udførlige krav skal fremgå af den respektive licitation eller udbud. Forslaget er udgiftsneutralt.\n27) Eksterne konsulenter\nEnhedslisten mener, at det bør være synligt i budgettet, hvor mange eksterne konsulenter kommunen anvender. Forslaget forventes at danne et overblik over de faktiske udgifter, hvilket kan lægge op til en diskussion om hvordan Kommunens midler bruges bedst muligt. Enhedslisten forventer, at en kortlægning af brug af konsulenter kan føre til, at kommunen kan spare op til 10 procent af sine udgifter til eksterne konsulenter.\nForslag: Det foreslås, at der for hver afdeling i de enkelte forvaltninger oprettes en kontering, der gør det muligt for forvaltningen at danne sig et korrekt overblik over forbruget af eksterne. Ved hver postering skal det kort fremgå, hvad konsulenten har udført af opgaver. Forslaget skal medføre, at der bruges færre midler på køb af eksterne konsulenter i Gentofte Kommune. På baggrund af Enhedslistens forslag vurderes det, at der med det forbrug, der har været i Gentofte Kommune, er et potentiale for en besparelse i brugen af eksterne konsulenter på op til 25 mio. kr. årligt. Det foreslås at finde besparelse på eksterne konsulenter på 5 mio. kr. i 2018, 10 mio. kr. i 2019 og 25 mio. kr. fra 2020.\n28) Besparelse på Gentofte Ejendomme\nEnhedslisten foreslår besparelser på Gentofte Ejendomme – primært på det administrative område og på effektivisering af driften.\nForslag: Der skal findes besparelse på Gentofte Ejendomme svarende til 13 mio. kr. om året. Besparelsen skal findes ved at gennemgå administrationen og se på driftsopgaverne.\n29) Gentofte Klimaplan CO2-neutral kommune 2028\nGentofte Kommunes klimatiltag er langt fra ambitiøse nok til, at vi kan mindske CO2-udslippet i forhold til FN's klimamål. Gentofte Kommune skal derfor udarbejde en klimaplan, der har som mål, at Kommunen bliver CO2-neutral i 2028.\nGentofte Kommune kan lade sig inspirere af Københavns Kommunens klimaplan, hvor der er opstillet mål og konkrete initiativer inden for fire spor: 1) Energiforbrug, 2) Energiproduktion, 3) Grøn mobilitet, 4) Kommunen som klimavirksomhed. Målet om CO2-neutralitet skal bruges som løftestang for øget livskvalitet, innovation, jobskabelse og investeringer i grønne teknologier. Kommunalbestyrelsen skal komme med forslag til, hvordan Kommunen udvikler en systematisk forbrugskortlægning og registrering af energiforbrug, energistyring og klimarigtig drift. Der skal bl.a. ses på følgende:\n• Yderligere og hurtigere energieffektivisering af eksisterende kommunale og private bygninger\n• Omstilling af energiproduktionen til grønne energiformer\n• Yderligere og hurtigere reduktion af varmeforbrug og elforbrug i boliger og i virksomheder\n• Opsætning af flere solceller på kommunale bygninger\n• Skrappere energikrav ved kommunalt og privat nybyggeri\n• Videreudvikling af affaldssortering og genbrug\n• Indsamling af organisk affald fra de private husholdninger\n• Investering og opstilling af vindmøller (havvindmøller) og varmepumper\n• Flere cykelstier – også på tværs af Kommunen\n• Bedre offentlig transport, shuttlebusser og grønne transportformer\n• Øget brug af elbiler og opsætning af flere elladestationer\n• Klimakrav i forbindelse med indkøbspolitik og klimakrav til leverandører\nForslag: Der skal afsættes en løbende anlægsbevilling på 5 mio. kr. årligt med det formål, at Gentofte Kommune skal være CO2-neutral i 2028. I løbet af 2018 skal der udarbejdes en klima- og miljøplan for Gentofte Kommune, som efterfølgende skal godkendes i Kommunalbestyrelsen. Herefter påbegyndes arbejdet med at igangsætte initiativerne nævnt i forslaget, og der afsættes nye anlægsmidler til specifikke opgaver beskrevet i klima- og miljøplanen.\n30) Charlottenlund Slot\nSe ændringsforslag 2.\n31) Rummelige boliger\nSe ændringsforslag 12.\nKommunalbestyrelsen er flere gange oplyst, at ventelisten til ungdomsboliger er vokset eksplosivt, uden dette er ordentligt dokumenteret, hvilket dog ikke ændrer ved at der skal tilbydes boliger til unge borgere i Gentofte Kommune, samtidig med at mulighederne for udviklingspotentialet i Sportsparken bevares for kommende generationer – jf. kommunens øvrige politik.\nEnhedslisten foreslår: At "Tillæg 1 til Kommuneplan 2017 samt forslag til Lokalplan 386 for Gentofte Sportspark" og "Tillæg 2 til Kommuneplan 2017 samt forslag til lokalplan 398" trækkes tilbage. At der nedsættes et hurtigt arbejdende udvalg omkring ungdomsboliger med en repræsentant for hvert parti i Kommunalbestyrelsen, samt et medlem fra partiernes ungdomsafdeling, som skal se på muligheder for oprettelse af ungdomsenklaver. Der tages kontakt til CPH Village, som Københavns Kommune har samarbejdet med om at etablere ungdomsboliger, således at der kan etableres ungdomsboliger i alle Gentofte kommunens bydele. Udvalget skal ligeledes have fokus på tomme bygninger i Gentofte kommune, som kan anvendes/ombygges til ungdomsboliger. https://www.cphvillage.com/\nUngdomsboligudvalget udarbejder i samarbejde med forvaltningen et kort over mulige placeringer af ungdomsenklaver i alle kommunens bydele. Ungdomsboligudvalget forelægger deres arbejde for kommunalbestyrelsen i maj 2018, således at det er muligt for forvaltningen af indregne mulige anlægsudgifter i budgettet for 2019. Ligeledes skal forvaltningen inddrage muligheden for etablering af ungdomsenklaver, når nybyggeri eller ændring af bebyggelse forelægges til beslutning vedr. lokalplansændring, i kommunalbestyrelsen.\nForslaget er udgiftsneutralt i 2018. Der skal tages stilling til anlægsudgifter for projektet i forbindelse med budgetforhandlinger til budget 2019.\n33) Strandsti og promenade\nGentofte Kommune skal undersøge muligheden for at etablere en to kilometer lang strandbred og strandsti fra Hellerup Havn til Charlottenlund Strandpark og således åbne adgangen til Øresund langs kysten.\nKommunen skal med udgangspunkt i Danmarks Naturfredningsforenings forslag om at etablere en strandsti – via en årligt at dumpe sand ved Charlottenlund Strandpark, arbejde med forskellige modeller for en åbning, bl.a. ved at kombinere tilførelse af sand med strandpromenader, træbroer, opholdsplatforme og samlingssteder, således at de to kilometer lange område kan benyttes hele året og på mange forskellige måder af alle borgere i kommunen og regionen.\nVisionen skal udvikles som et lokalt og regionalt projekt og forudsætter et tæt samarbejde imellem de lokale interessenter, lodsejere, borgere og de nordlige kommuner og Københavns Kommune. Wonderfull Copenhagen og Greater Copenhagen vil være naturlige samarbejdspartnere. Der skal udarbejdes et prospekt og en række kriterier, der kan danne basis for en arkitektkonkurrence.\nForslag: Gentofte Kommune afsætter 0,54 mio. kr. årligt til ansættelse af en projektleder i 2018 og 2019, der skal iværksætte undersøgelser, kontakte relevante interessenter og udarbejde et kommissorium til et § 17 stk. 4 udvalg, som skal undersøge muligheden for at etablere en strandsti og promenade fra Hellerup Havn til Charlottenlund Strandpark.\nDer etableres som et forsøg i 2018 to ringruter med gratis shuttlebusser for at understøtte Movias busdrift i Gentofte Kommune. Sideløbende med forsøget inddrages borgere, der anvender denne transportform til en dialog omkring behovet om for at udbygge denne kollektive transportform. Formålet er, at borgere lettere og hurtigere kan komme rundt i Gentofte kommune og krydse det øvrige kollektive trafiknet.\nForslag: Der afsættes midler til et forsøg med to gratis shuttlebusser, hvilket vil beløbe sig til ca. 3. mio. kr. Forvaltningen går samtidig i dialog med borgerne om behovet for at udbygge denne transportform.\n35) Ændring i grundskyldspromillen fra 16 til 17,7\nEnhedslisten stiller forslag om, at grundskyldspromillen hæves fra 16 til 17,7 for at opfylde Gentofte Kommunes vision om, at borgerne tilbydes den bedste kvalitet i service og ydelser, samt at Gentofte Kommune er en attraktiv arbejdsplads med dygtige ansatte og ledere, der har gode betingelser for at udføre deres arbejde. Forslagets virkning er beregnet på baggrund af svar fra forvaltningen ud fra en forudsætning om en individuel skattesanktion, der træder i kraft, hvis Gentofte Kommune ikke får del i kommunernes fælles pulje til skatteforhøjelser.\nForslag: Enhedslisten foreslår, at grundskyldspromillen i Gentofte Kommune hæves fra 16 til 17,7 promille med en nettogevinst efter den individuelle sanktion på henholdsvis 15, 33, 37 og 56 mio. kr. i 2018, 2019, 2020 og 2021. Såfremt Gentofte Kommune ikke blev ramt af en individuel sanktion ville nettogevinsten i stedet være på henholdsvis 59, 63, 67 og 71 mio. kr. i 2018, 2019, 2020 og 2021.


Et besøg hos Interiør Designer Chris Glass | ELLE\nEt besøg hos Interiør Designer Chris Glass\nAnnonce for Tanqueray - af ELLE Native\nDe perfekte værter, som man i lang tid har glædet sig til at få en invitation fra, har en afgørende kvalitet: generøsitet og hjertevarme helt ned til mindste detalje. Fra det øjeblik, de åbner døren til deres hjem, hvor man bydes velkommen med en inspirerende Gin Tonic og lige indtil desserten, som serveres helt varm fra ovnen! Glæden over en oplevelse som denne, bliver længe hos en. Samtidig beriges man, og man kan glemme sig selv for en stund. Når man er i sin værts hjem, føler man sig lige så godt tilpas og tryg som i sit eget hjem.\n“Når jeg inviterer venner hjem til mig, sørger jeg for, at de forlader mit hjem med en smil på læben.”\nChris Glass, Interiør Designer&Bonvivant\nEn af disse usædvanlige værter er Chris Glass. Ekspert i at folk føler sig hjemme hos ham. Det gør han gennem sit virke som Interiør Designer, samler og kreativt menneske, og som involveret i mange forskellige projekter. Et af dem er aptm Berlin. Et 'loft', som samtidig er showroom, galleri, og sted for events, enten for en intim middag eller en stor fest. Her finder man designikoner, kunstobjekter, smukke møbler og mange accessories. Og ikke mindst nydelsen af at få serveret Tanqueray.\nA post shared by aptm - a place to meet (@aptmberlin)\nAt føle sig hjemme hos Chris Glass\nChris Glass er født i USA og flyttede for 20 år siden til Tyskland. Først til München, men så kaldte Berlin. Ren tilfældigt havnede han i Interiør Design, efter en boligreportage fra hans hjem. Læserne blev inspireret af hans stil og ville have samme look.\nAt indretning er seriøst arbejde har han først fundet ud af som voksen. Men med rødder tilbage til barndommen, hvor han blev præget af sine omgivelser. Han voksede op i et hjem med antikviteter, som forklarer hans passion for vintage. Hans bedstemor Lola Mae har inspireret ham til at se på vægge som flader for kreativitet. “Min bedstemor var et stilikon for mig. Hjemme hos hende fandtes der for eksempel en væg, som var komplet dækket med nøgler”, fortæller han. “Ingen vidste hvorfor, men det har inspireret mig også at fortælle historier med vægge.”\nEt hjem er for Chris Glass ikke kun et sted med fire vægge, men præget af mange følelser. Såsom at komme hjem, tryghed og velvære. “Vores hjem reflekterer os på ærligste vis”, synes han. “Her kan vi have fuld fokus på, hvad der betyder noget for os i livet.“\nHvordan skaber vi det perfekte hjem, som spejler os og er indbydende\nDet perfekte rum er for Chris Glass et miks af forskellige ting, som finder en balance. En blanding af High og Low, af udvalgte designikoner og ting, som har en personlig betydning for en, og som kan fortælle en historie. “For at lære mine kunder at kende, for at finde ud af, hvem de er, og hvilke historier de vil fortælle, stiller jeg dem først rigtig mange spørgsmål, inden jeg ved hvilken vej vi skal gå.”\nDet bedste råd Chris Glass kan give til alle dem, som vil skabe et personligt, indbydende og hyggeligt hjem, er at være både åben og modig. Samle ideer, sortere dem og føje dem sammen igen. Det kan være ting, fotos og screenshots. Et moodboard som et puslespil.\nChris Glass anbefaler at lave et moodboard til den kreative proces, som gør det meget nemmere at tage de rigtige beslutninger i forbindelse med indretningen.\nChris Glass opbevarer alle disse ting i en slags “Magic Box”. Det gælder først og fremmest om ikke at være bange for at prøve noget nyt! “Vær modig, tage nogle risici, afprøv forskellige ting. Det værste der kan ske, er at skulle male en væg en gang til.”, siger designeren. I sidste ende handler det om at lytte til sin mavefornemmelse. “Mit job som interiør designer går ud på at placere tingene på en måde, så man kan bevæge sig naturligt rundt omkring. Men det der gør et hjem attraktivt, er de mennesker, som fylder det med liv.“\nSom perfekt vært sørger Chris Glass for, at hans gæster føler sig hjemme hos ham. Vigtigt: en god drink!\nHvordan der opstår ægte ikoniske øjeblikke af livets små ting\nDesto flere mennesker, desto bedre - synes designeren. “Jeg elsker at invitere mennesker hjem til mig, fordi jeg gerne vil dele alt det jeg har. Jeg kan blandt andet underholde med at spille cool musik og servere lækre drinks.” Hvert øjeblik kan blive til noget helt særligt. Hans hemmelighed er de små ting. Det kan være en smuk blomst i en enkel vase, en eksotisk dessert eller en god afstemt Gin Tonic, som med Tanqueray får sin specielle Premium- Touch.”\nChris Glass serverer: en Gin Tonic, som ved hjælp af Tanqueray bliver noget helt særligt\nPå den måde opstår øjeblikke og steder, hvor alt er som det skal være! Man kan sammenligne det med Tanqueray, synes Chris Glass: “Opskriften i sig selv er unik. Den består af de samme fire urter som er i perfekt balance, og som ikke har ændret sig i 200 år. Den perfekte indretning afspejler samme holdning. Det drejer sig om udvalgte elementer som fuldstændig er i harmoni med hinanden. Øjeblikket opstår, hvor alt passer sammen, hvor der ikke er noget som skal ændres og alt bare føles helt rigtigt. Så enkelt kan det være.”\nLæs mere om den ikoniske Tanqueray Gin og lad dig inspirere til din næste aften som vært!\nDrink ansvarligt – besøg DrinkIQ.com